Britanska vlada poslala Evropskoj komisiji predloge za izmenu odbačenog sporazuma o uređenom Bregzitu | Insajder\nEvropska komisija saopštila je danas da je dobila pisane predloge od britanske vlade, odnosno „non-pejpere” za izmenu odbačenog sporazuma o uređenom Bregzitu.\nBritanska vlada je saopštila ranije danas da je Briselu poslala „poverljive tehničke „non-pejpere” koji odražavaju ideje koje Velika Britanija predlaže“. „Non-pejperi” su dokumenti koji predstavljaju predloge o kojima bi trebalo da se razgovara, ali da se u tom trenutku vlada ne obaveže ni na jedan.\nPortparolka Evropske komisije Mina Andreeva rekla je da su „dobili dokumente iz Velike Britanije” kao i da će „na osnovu toga danas i sutra imati tehničku raspravu o nekim aspektima carine, proizvedene robe i sanitarnih i fitosanitarnih pravila“.\nAndreeva je dodala da je predsednik Evropske komisije Žan-Klod Junker juče razgovarao sa britanskim premijerom Borisom Džonsonom i da mu je rekao da je „dogovor poželjan i još uvek moguć“.\nPored planiranih tehničkih razgovora, ona je dodala da će glavni pregovarač EU za Bregzit Mišel Barnije i britanski ministar za Bregzit Stiven Barkli sutra razgovarati o Bregzitu i na „političkom nivou“.\nPodsetimo, juče su poslanici Evropskog parlamenta usvojili neobavezujuću rezoluciju kojom je podržano još jedno produženje roka za Bregzit ukoliko to Velika Britanija zatraži.\nMeđutim, ni Gornji ni Donji dom britanskog parlamenta se ne slažu s izlaskom bez sporazuma, te su pre dve nedelje usvojili zakon koji to onemogućava.\nPremijer Boris Džonson je ovaj zakon nazvao „zakonom predaje” i rekao da je ugrozio njegove pregovore sa EU time što je otklonio pretnju od izlaska Britanije iz Unije bez dogovora.


Kreme za područje oko očiju - Za podočnjake - Za bore oko očiju - Online apoteka Srbotrade\nPočetna Kozmetika Nega lica Nega predela oko očiju\nNega predela oko očiju bi trebala da bude deo svakodnevne rutine, a često se ovom tankom i osetljivom delu kože ne pridaje značaj koji je neophodan. Iz razloga sto je koža oko predela očiju izuzetno tanka, bore i fine linije se prvo tu javljaju. Kako bi se izbegle bore, podočnjaci, i druge nepravilnosti u ovom predelu, sa kozmetičkim tretmanima treba početi na vreme.\nKrema za predeo oko očiju treba da sadrži posebne sastojke, koji su prilagodjeni ovom osetljivom područiju. Za najbolje efekte, treba koristiti preparate koji sadrže pepide, kofein, retinol i hidrirajuće komponente.\nZbog osetljivosti kože, treba biti posebno oprezan prilikom nanošenja krema, kozmetičkih preparata i skidanja šminke na tom područiju.\nBioderma Sensibio Eye gel za zonu oka 15ml\nDr. Hauschka emulzija za uklanjanje šminke oko očiju 75ml\nDr. Hauschka hidrantna krema za negu oko očiju 12.5ml


Obeležen Dan Požarevačke gimnazijeThe Day of High School in Pozarevac\nDan Požarevačke gimnazije svečano je obeležen u prostorijama ove obrazovne ustanove koja ove godine obeležava 151. godišnjicu rada. Profesorima i učenicima Dan škole je čestitao gradonačelnik Požarevca Miomir Ilić ističući izuzetno značajan doprinos Gimnazije u kvalitetnom edukovanju brojnih učenika od kojih su neki postali naučnici sa ugledom u čitavoj zemlji pa i inostranstvu.\nDirektorka Požarevačke gimnazije Danijela Žukovski govorila je o aktuelnom trenutku i perspektivama ove obrazovne institucije.Dan Požarevačke gimnazije svečano je obeležen u prostorijama ove obrazovne ustanove koja ove godine obeležava 151. godišnjicu rada. Profesorima i učenicima Dan škole je čestitao gradonačelnik Požarevca Miomir Ilić ističući izuzetno značajan doprinos Gimnazije u kvalitetnom edukovanju brojnih učenika od kojih su neki postali naučnici sa ugledom u čitavoj zemlji pa i inostranstvu.\nDirektorka Požarevačke gimnazije Danijela Žukovski govorila je o aktuelnom trenutku i perspektivama ove obrazovne institucije.


SEEbiz.eu / BA / Prvi let između Pekinga i Beograda 15. septembra\nHainan Airlines Aerodrom Nikola Tesla Peking\nDatum objave: 19.06.2017. - 09:07:43\nBEOGRAD - Prvi avion na liniji Peking – Beograd, preko Praga, u srpsku prestonicu bi trebalo da sleti u petak 15. septembra.\nKineski prevoznik Hainan Airlines čeka dozvole za let od Praga do Beograda da bi počeo i da prodaje karte. Kako je "Novostima" potvrđeno, kineska aviokompanija planira da povezuje glavne gradove Srbije i Kine dva puta nedeljno, ponedeljkom i petkom. Let sa oznakom HU7937 na beogradski aerodorm sleteće u 9.20, a posle nepuna dva sata krenuće nazad. Prema zahtevu koji je kineski prevoznik podneo kineskom direktoratu za civilno vazduhoplovstvo, do Beograda će leteti erbas A330-200/-300. U njemu je ukupno 292 mesta i to 260 sedišta u ekonomskoj i 32 mesta u biznis klasi.\nOvaj tip aviona i sada povezuje Peking sa Pragom. Kineska aviokompanija je, međutim, ostavila mogućnost da po potrebi u saobraćaj na ovoj ruti vine i boing 787 drimlajner. Hainan Airlines ima dozvolu i da, ukoliko želi, uspostavi treću liniju nedeljno na relaciji Peking – Beograd, preko Praga.


Portparolka Evropske komisije Maja Kocijančić nije danas precizno odgovorila na pitanje Tanjuga kada se može očekivati da Priština ispuni Briselski sporazum i formira Zajednicu srpskih opština.\nKocijaničić je, naime, ranije danas, za prištinsku Kohu rekla da su "obe strane potvrdile svoj snažan angažman u primeni Briselskog sporazuma".\nSrbija je svoje obaveze iz tog sporazuma, postignutog 2013, ispunila.\nU odgovor na pitanje da prokomentariše pokušaj Prištine da opozove Zakon o formiranju Specijalnog suda za ratne zločine tzv. OVK, Kocijančić je uputila na izjave šefice Delegacije EU na KiM, Natalije Apostolove.\nKocijaničić je ponovila da je u toku rad na novoj fazi dijaloga o sveobuhvatnoj normalizaciji odnosa Beograda i Prištine, kao i da je na obema stranama da identifikuju obim, korake, dinamiku i format dijaloga.\nGovoreći o dijalogu, Kocijančič je rekla da su, tokom radnog skupa u Briselu 18. decembra, koji je organizovala šefica EU diplomatije Federika Mogerini i premijeri zapadnobalkanskih zemalja razgovarali o situaciji u regionu, posebno o mogućnosti za unapredenje evropskih integracija regiona 2018.\n- U tom kontekstu naglašen je značaj razgovora predsednika Hašima Tačija i Aleksandra Vučića za napredak u dijalogu o normalizaciji odnosa između Beograda i Prištine - rekla je Kocijančič.


DRAGAN JE UBIO ŽENU ŠTAPOM, A ONDA JE POZVAO UNUKA TELEFONOM - Srbija UŽIVO\nNiko iz komšiluka, u ovom slabo naseljenom delu periferije Aranđelovca, nije imao šta da kaže, jer dvoje starih ljudi gotovo da nisu ni poznavali.\nDragan L. (84) iz Aranđelovca je uhapšen zbog sumnje da je u noći između četvrtka i petka usmrtio svoju suprugu Georginu L. (80). Porodična drama odigrala se u njihovoj kući u naselju Vrbica, nakon svađe dvoje staraca.\nKako saznajemo iz Višeg tužilaštva u Kragujevcu, obdukcioni nalaz pokojne Georgine je pokazao da je ona umrla usled davljenja i da joj je, najverovatnije rukama, prekinut dovod kiseonika nakon čega je nastupila smrt. Ona je imala i druge povrede, koje su joj najverovatnije nanete štapom.\nDo sada ovaj par nije imao prijava za nasilje, a šta je bio motiv kobne svađe, znaće se tek nakon saslušanja osumnjičenog i drugih svedoka.\nZa sada se zna da je Dragan L., nakon tragedije pozvao svog unuka i ispričao mu šta se dogodilo, te je on pozvao policiju.\nŠta je motiv za tragičan postupak koji je doveo do smrti starice, znaće se možda nakon istrage koja je u toku.\nPOVEZANE TEMEAranđelovacCrna hronikaHapšenjeHronikaPolicijaSrbijaUbistvoVesti\nBROJ ZARAŽENIH SE SMANJIO ZA VIŠE OD 1.000: U poslednja 24 sata od korona virusa umrlo još 55 ljudi!


- Snežne padavine će se nastaviti danas do kraja dana, tokom naredne noći i sutra u prvom delu dana. U celoj Srbiji imaćemo sneg s tim što se više padavina očekuje u istočnom delu zemlje i planinskim predelima - rekao je Sovilj za Tanjug.\nIstovremeno će, kaže, duvati umeren, povremeno jak istočni i severoistočni vetar koji će biti najjači u planinskom delu istočne Srbije, u oblasti Homolja, delu Braničeva i Pomoravlja.\n- Treba biti oprezan zbog stvaranja snežnih nanosa na tom području - rekao je Sovilj.\nOn je naveo da je danas, u jutarnjim satima, visina snega u većini mesta u Srbiji bila 10 do 20 centimetara.\nKada je reč o Beogradu, devet centimetara snega napadalo je u gradu, a na Košutnjaku 13 centimetara.\n- Očekujemo da do sutrašnjeg dana napada još toliko snega, odnosno još nekih 10 do 20 centimetara na području Srbije generalno, ali i na području Beograda - dodao je Sovilj.


Savjeti za dobre fotografije pametnim telefonom - BIGportal.ba\n13 Maja, 2022 13 Maja, 2022 019\nKvalitetna kamera je presudna a upoznati se sa njenim mogućnostima je veoma važno. Dakle, istražite njene karakteristike. Jedan od vodećih sistema kamera na tržištu imaju Huawei pametni telefoni, a modeli Huawei P50 Pro i Huawei P50 Pocket se u ovom pogledu mogu staviti u rang sa profesionalnim fotoaparatima. Huawei kombinuje odličan optički kvalitet sa sofisticiranim tehnologijama koje vam omogućavaju da snimite fotografije visokog kvaliteta u svim uslovima. Kada otkrijete sve opcije, ostaje samo da zamislite kadar i zabeležite svoju omiljenu fotografiju.


sljiva Archives - Sjajne Vesti\nHome»Članci tagovani sa»sljiva\nŠljiva dobro rodila u Vranju i okolini (VIDEO)\nBy Ljubitelj Poljoprivrede on 02.09.2016 VOĆARSTVO\nSJAJNE VESTI O RODU ŠLJIVA Kraj avgusta i početak septembra je vreme kada voćari, koji gaje šljivu, imaju pune ruke posla. Slavko Veličković, iz sela Katun, nedaleko od Vranja, berbu polako privodi kraju a kako kaže, ova godina je izuzetno dobra kada je reč o prinosu, ali i o kvalitetu. To mnogo govori uzimajući u […]\nOdržan prvi Sajam rakije u Somboru\nBy Nikola Z on 31.10.2015 DOGAĐAJI\nSJAJNE VESTI IZ SOMBORA Udruženje proizvođača rakije od voća „Zlatna jabuka“ iz Sombora, organizovalo je 23. i 24. oktobra 2015. godine, prvi Sajam rakije, u Sokolskom domu, pod nazivom „Sombor 2015“. Svoje proizvode na ovom sajmu ponudilo je 118 proizvođača-izlagača iz cele Srbije. Bilo je izloženih rakija svih vrsta, koje su se pravile od raznog voća, […]\nBy Milivoje Rosandić on 10.09.2015 OBIČAJI\nSJAJNE VESTI IZ ČAČKA! U lepa stara vremena u narodu je vladao običaj da jedni drugima pomažu u obavljanju poslova, i taj lep običaj ima naziv „moba“, na koju se nije zvalo, ali su svi dolazili uz parolu „pomozi danas ti meni, s sutra ću ja tebi“. U čačanskom selu Pridvorica, domaćinu Predragu Predu Prodanoviću (48), […]


Severna i Južna Koreja postigle dogovor o otvaranju Kesonga\nSeverna i Južna Koreja danas su postigle dogovor o ponovnom otvaranju zajedničke industrijske zone Kesong.\nTa zona predstavlja poslednji preostali simbol pomirenja dva suseda otkako su njihovi odnosi pogoršani pre pet godina.\nDogovor je usledio posle višemesečnih trvenja i severnokorejskih pretnji ratom izazvanih pooštravanjem UN sankcija Pjongjangu zbog toga što je u februaru izvršio treću nuklearnu probu.\nPosle 15 sati iscrpljujućih razgovora, dve strane su izdale zajedničko saopštenje u kome su navele da su se dogovorile da južnokorejskim firmama bude dozvoljeno da ponovo pokrenu proizvodnju u svojim fabrikama u industrijskoj zoni čim se steknu uslovi za to.\n"Južna i Severna Koreja će dozvoliti kompanijama u Kesongu da nastave proizvodnju kada budu spremne", stoji u saopštenju.\nDelegacije dve zemlje će se ponovo sastati u sredu u Kesongu da bi razmotrile detalje o otvaranju industrijske zone, uključujući zahtev Seula da mu Pjongjang da garancije da više nikada neće jednostrano zatvoriti fabrički kompleks koji se nalazi na teritoriji Severne Koreje kod same granice sa južnim susedom, navodi AFP.\nSeverna Koreja je u aprilu povukla svojih 53.000 radnika i zabranila ulaz u zemlju južnokorejskim menadžerima i inženjerima iz 123 fabrike zbog pojačanjih tenzija između dve države.\nPjongjang je saopštio da su južnokorejska vlada i mediji uvredili Severnu Koreju i njene dobre namere kada su rekli da je ona dozvolila da industrijski projekat nastavi sa radom samo zbog novca koji joj donosi.


Sarkozy odbacuje tvrdnje o finansijskoj pomoći Gadafija - Klix.ba\nUoči izbora u Francuskoj\nSarkozy odbacuje tvrdnje o finansijskoj pomoći Gadafija\n29.4.2012. u 15:17\nFrancuski predsjednik Nicolas Sarkozy odbacio je tvrdnje da je zbačeni libijski lider Muamer Gadafi finansirao njegovu kampanju 2007. godine kao smicalicu njegovih protivnika da odvrate pažnju od nesposobnosti i slabosti svojih kandidata na predsjedničkim izborima narednog vikenda.\nSedam dana prije izbora 6. maja na medijskom sajtu "Mediapart" objavljeno je da je pronađen dokument libijske tajne službe u kome se vidi da je Gadafijeva vlada odlučila da finansira kandidaturu Sarkozyja za predsjednika u vrijeme kada je ovaj bio ministar unutrašnjih poslova.\nSarkozy, čija je vlada igrala ključnu ulogu u zbacivanju Gadafija prošle godine, uporno odbacuje da je primio novac od nekadašnjeg libijskog vođe.\nSarkozy je rekao da socijalisti koriste tu priču da odvrate pažnju sa njihovog predsjedničkog kandidata Francoisa Hollandea, koji u anketama javnog mnjenja vodi za 10 posto.\n"To je samo pokušaj odvraćanja pažnje, što će se vratiti socijalistima", rekao je Sarkozi.\nOn je to uporedio sa optužbama bivšeg šefa Međunarodnog monetarnog fonda (MMF) Dominiquea Strauss-Kahna u londonskom "Guardianu" da su operativci povezani sa Sarkozyjem "torpedovali" njegovu predsjedničku kandidaturu prošlog maja tako što su namjestili događaj u hotelu u new Yorku zbog koga je Strauss-Kahn optužen za silovanje sobarice.\n"Mediapart", gdje radi veliki broj novinara veterana francuskih listova i agencija, navodi da se u dokumentu iz 2006., koji je potpisao bivši šef obavještajne službe Gadafija Musa Kusa, tvrdi da će vlada dati 50 miliona eura za kampanju Sarkozyja.\nSarkozy je rekao za televiziju "Kanal plus" da je dokument obična "izmišljotina i namještaljka".\n"To je sramota. To je izmišljotina. 'Mediapart' je poznat po lažima, oni to rade stalno, to je kancelarija u službi ljevice", rekao je on.\nSarkozi je postavio pitanje ko je predvodio koaliciju za zbacivanje Gadafija.\n"Francuska, a ja sam bio lider. Da li stvarno mislite da bih ja pokušao zbaciti Gadafija zato što je on imao nešto protiv mene", upitao je Sarkozi.\nFrancuski premijer Fransoa Fijon rekao je da je dokument "lažan, ili bar nemoguće ga je verifikovati, a potiče od diktature čije je zbacivanje Francuska pomogla".\n"To je apsurdno i riječ je o kleveti", rekao je on za radio Evropa 1, dodajući da je smiješno govoriti o 50 miliona evra za finansiranje kampanje koja je koštala 20 miliona i za koju su računi dostupni za javnost.\n"Mediapart", koji je stekao poštovanje 2010. godine kada je objavio skandal oko finansiranja Sarkozijeve političke partije UMP i vlasnice kompanije "Loreal" Lilijan Betankur, pozvao je na otvaranje zvanične istrage.\nPortparol Fransoa Olanda Bernard Kasenuv rekao je da vlada mora da objasni ove optužbe.\nIako to ranije negirao, Sarkozi je u srijedu priznao da je njegova vlada razmatrala saradnju sa Libijom u oblasti civilne nuklearne energije.\nGadafi je posjetio Pariz 2007. godine, kada je podigao beduinski šator na pored Jelisejske palate, nakon što su libijske vlasti oslobodile pet bugarskih medincinskih sestara nakon ličnog zalaganja francuskog predsjednika.\nMinistar Kurteš posjetio ranjenog policajca MUP-a TK\n29.04.2012. u 15:26\nVanredno stanje na granici Sudana s Južnim Sudanom\n29.04.2012. u 15:05


Vujošević objavio kraći spisak: Nekoliko povratnika među Zmajeve, bez Amerikanca – Sport Centar Vujošević objavio kraći spisak: Nekoliko povratnika među Zmajeve, bez Amerikanca – Sport Centar\nNa spisku selektora Vujoševića za utakmice protiv Rusije i Francuske nalazi se sljedećih 16 imena: Amar Gegić (Bayern), Nemanja Gordić (Budućnost), Sani Čampara (MoraBanc Andorra), Adi Zahiragić (Kakanj), Džanan Musa (Cedevita), Edin Atić (AEK), Almir Hasandić (Sloboda), Adin Vrabac (Iberostar Tenerife), Aleksandar Lazić (Mega Bemax), Nedžad Muratović (Sloboda), Milan Milošević (Promitheas Patra), Obrad Tomić (Partizan), Elmedin Kikanović (Monaco), Markus Lončar (Široki), Andrija Stipanović (Cedevita), Emir Sulejmanović (Montekit Fuenlabrada).\nU predstojećim kvalifikacijama bh. reprezentaciju predvodit će stručni štab na čelu sa selektorom Duškom Vujoševićem. Prvi pomoćnik je Mensur Bajramović, a treneri su Muris Memić, Aleksandar Ćikić i Osman Handžić. Doktor reprezentacije je Hasan Tanović, a u Stručnom štabu su i fiziotarapeuti Elvir Bijedić i Amer Salihagić, Medin Duškaj i direktor reprezentacije Siniša Kovačević.\nStručni štab izražava žaljenje zbog povrede standardnog bh. reprezentativca Nedima Buze, na koga se ozbiljno računalo u nastupajućim kvalifikacijama. Buzi želimo brzoporavak i očekujemo ga u februaru mjesecu naredne godine, za kada je zakazan nastavak kvalifikacija za Svjetsko prvenstvo, saopšteno je iz KSBiH.\nPrvi meč Zmajevi u kvalifikacijama za SP igraju protiv Rusije 24. novembra, u Skenderiji. Tri dana kasnije, reprezentacija BiH gostuje u Francuskoj.\nDžentlmenska odluka Vujoševića: Odrekao se plate za septembarski ciklus kvalifikacija


Blaži simtomi gripa, najugroženiji hronični bolesnici - Izazov\nRadio-televizija Srbije 11. januara 2019. 20:20\nNajviše obolelih sa respiratornim infekcijama i simptomima koji ukazuju na grip je među decom, mladima, i radno aktivnim stanovništvom. Ipak, grip je najopasniji za hronične pacijente i starije osobe, jer se neretko javljaju komplikacije kao što su otežano disanje i teška upala pluća.\nU ovom trenutku, u Srbiji, aktivnost virusa gripa je niska, broj obolelih ne doseže epidemijske razmere, ali se dva smrtna ishoda dovode u vezu sa gripom.\n"Reč je o hroničnim pacijnetima, sa imunodificijentnim stanjima, koji su stariji od 65 godina. Bitno je naglasiti da li je u ovakvim oklonostima virus gripa bio neposredni uzrok smrti, zato što kod tajkvih osoba virus komplikuje osnovno obeljenje, a oni su pod visokim rizikom za nastanak različitih komplikacija", objašnjava Darija Kisić Tepavčević iz Instituta za javno zdravlje Batut.\n"Kod gripa naglo nastaje visoka temperatura, i naglo malaksalost koja vuče pacijneta u krevet, tako da ne može da ustane iz kreveta, po tome je razlika od ostaluh respiratornih infekcija, ima bolove u mišićima, očnim dupljama, suv kašalj, kod dece bol u stomaku, povraćanje", kaže doktorka Ljiljana Tušup Petrović iz Doma zdravlja Savski venac.\nUkoliko temperatura ne prolazi tri dana, treba potražiti pomoć lekara. Pored opštih rea prevencije i ojačavanja imuniteta, Srbija je za ovu sezonu nabavila i 240.000 doza vakcine protiv gripa. Imunizacija se pre svih preporučuje hroničnim pacijentima. Najviše obolelih ove godine ima virus gripa tipa A1-H1, čiji je soj u ovogodišnjoj vakcini.\n"Većina je na vreme vakcinisana, izvesne količine vakcina još ima, koje su raspoređene u punktovima", poručuje Darija Kisić Tepavčević iz Instituta za javno zdravlje Batut.\nGrip je prošle godine u Srbiji odneo 15 života, a 2017.godine 26 ljudi umrlo je zbog komplikacija izazvanih viruspm gripa. Godišnje grip u Americi odnese više desetina hiljada života.


Ministar odbrane čestitao Dan Ratnog vazduhoplovstva\nMinistar odbrane Aleksandar Vulin čestitao je pripadnicima 24. decembar, Dan Ratnog vazduhoplovstva i protivvazdušne odbrane.\nOn je podsetio da je na osnovu Odluke srpskog Vojnog ministarstva i Glavnog Generalštaba, vojvoda Radomir Putnik pre više od jednog veka doneo je Rešenje o formiranju Vazduhoplovne komande sa sedištem u Nišu.\n- Ponosno nastavljajući bogatu tradiciju, kada je Srbija bila među petnaest zemalja u svetu koje imaju vojno vazduhoplovstvo i među prvih pet koje su upotrebile vazduhoplove u borbenim dejstvima, koristeći bogato iskustvo i znanje, uložili ste maksimalne napore u izvršavanju namenskih zadataka - naveo je Ministar u čestitki.\nOn je ocenio da pripadnici Ratnog vazduhplovstva i protivazdušne odbrane, u složenim uslovima u kojima rade na najbolji način koriste objektivne mogućnosti da u skladu sa zahtevima modernog doba osavremene svoje jedinice, pokazujući uz to visok stepen profesionalizma i spremnost da u svakom trenutku ispunite zadatke, saopštilo je Ministarstvo odbrane.\nUZ "MIGOVE" ĆE DO 2040. LETETI I "ORLOVI" Gađaju mete na daljini od 40 kilometara i PO MRAKU\nVučić i Diković o sastanku sa Vučićem: Svaki dan brine kako da pomogne Vojsci Srbije


Podgorica iz političkih razloga manipuliše epidemijskom slikom? Srbiju sad krive i za zarazu | Novosti.RS\n20. 06. 2020. u 07:12\nU JEKU javnog žigosanja građana da su sa derbija Partizan - Crvena zvezda, odigranog u Beogradu, uneli koronu u Crnu Goru, širenje virusa je locirano među članovima Demokratske partije socijalista u Kolašinu.\nPrema saznanjima "Novosti", u ovom gradu je veći broj ljudi u samoizolaciji, a među njima je i predsednik kolašinskog odbora DPS Milosav Bulatović, kao i više opštinskih funkcionera i članova ove stranke. Virus je u ovaj grad, kako se pretpostavlja, doneo član familije jednog od rukovodilaca Nacionalnog štaba za zarazne bolesti koji je sa suprugom hospitalizovan u Podgorici. On je pre deset dana prisustvovao sastancima u Opštini Kolašin, ali i u DPS, čije su prostorije u istoj zgradi.\n- Nemam simptome bolesti, osećam se dobro - kaže Bulatović, i potvrđuje da je sa grupom saradnika imao sastanak sa zaraženom osobom iz Podgorice u kolašinskoj opštini. Svi učesnici ovog susreta su testirani i još uvek čekaju na rezultatate.\nGrađani Kolašina se čude što se zaraza "lepi" samo za članove DPS, ali i sa nelagodom primaju vest o eventualnom importu virusa u njihov grad. To je drugi po redu ulazak virusa u grad na Tari, budući da je proletos u ovom mestu boravio stranac, pripadnik jedne od NATO armija, za koga se utvrdilo da je zaražen. Tada je privremeno zatvoren hotel, a veliki broj ljudi je testiran.\nVest o tome da su članovi DPS zaraženi stigla je u jeku režimske kampanje koja je u središte stavila osobe koje su poslednjih dana imale kontakte sa Srbijom. Direktor crnogorskog instituta za javno zdravlje Boban Mugoša samo dan ranije izjavio je da se virus vratio zbog neodgorovnih građana Crne Gore, koji su preko BiH ulazili u Srbiju, učestvovali u velikim skupovima i istim putem se vraćali kući.\nJoš je konkretniji direktor KC Crne Gore Jevto Eraković:\n- Za ovakvu situaciju kriv je odlazak crnogorskih državljana na fudbalski derbi Partizan - Zvezda koji je igran u Beogradu. Crna Gora je odgovorno pristupila zaštiti zdravlja, zbog čega i nije dozvoljeno otvoranje granica sa Srbijom.\nNikšićka policija podnela je nadležnom tužiocu krivičnu prijavu protiv N. P. (37), N. V. (32) i Đ. M. (41) zbog sumnje da su počinili krivično delo nepostupanje po zdravstvenim propisima za suzbijane opasne zarazne bolesti.\n- Proverama je utvrđeno da su ove osobe 4. juna izašle iz Crne Gore i preko teritorije BiH ušle u Srbiju. Tri dana kasnije istim putem su se vratile u Crnu Goru - saopštila je Uprava policije, i dodala da osumnjičeni nisu prijavili nadležnima da su boravili u susedstvu.\nViše je faktora koji utiču na jačanje sumnji da režim u Crnoj Gori prikriva realno epidemijsko stanje. Nacionalno koordinaciono telo za zarazne bolesti (NKT) ni posle tri i po sata zasedanja juče se nije oglasilo. Zasada je registrovano 13 novoobolelih, a novo uznemirenje izazvala je izjava Sanje Medenice iz operativnog štaba za praćenje epidemiološke situacije u turističkoj sezoni, koja je kazala da se u državi trenutno 207 osoba nalazi u samoizolaciji.\nPovodom sve glasnijih tvrdnji da je korona "uvezena" kao alibi za zabranu litija, oglasio se i Demokratski front tvrdnjom da je Nacionalno koordinaciono telo za zarazne bolesti postalo "partijska ćelija" DPS.\n- Neistinite su tvrdnje o uvezenim slučajevima virusa korona sa fudbalskog derbija u Srbiji. Na koji bi se način uopšte moglo utvrditi da je virus donesen sa stadiona u Beogradu, a ne iz BiH, u kojoj takođe ima zaraženih? Jedino što je iz Srbije uvezeno a ima veze sa virusom korona jeste znanje članova NKT koje su tamo stekli, a ovde ga srozali do mere da bude pokriće za sramnu propagandu DPS.\nElektronski mediji u Crnoj Gori objavili su informaciju da je koronom inficiran i suprug jedne tužiteljke iz Podgorice, koji je sakrio podatak da je iz Srbije u Crnu Goru ušao preko BiH. Da stvar bude gora, on je bio u kontaktu sa bratom koji je u zatvoru u Spužu, a vikend je proveo s porodicom.\nLEKARI IZ BERANA SAMOIZOLOVANI\nU BERANAMA, gde je upravo zatvorena kovid-bolnica, pod merama samoizolacije je osam lekara i tehničara. Oni su došli u kontakt sa virusom, budući da nisu imali kompletnu zaštitnu opremu prilikom susreta sa pacijentom za koga se utvrdilo da ima simptome korone. Ovaj pacijent nije bio na utakmici u Beogradu, niti odlazi na litije, baš kao ni drugi zaraženi iz Berana kod koga je virus otkriven kada je došao na testiranje zbog odlaska u inostranstvo.\nCrna Gora Korona virus navijači DPS politička manipulacja derbi u Beogradu epidemija korona virusa\nGRADONAČELNIK Podgorice Ivan Vuković ne poštuje mere Nacionalnog koordinacionog tela za borbu protiv zaraznih bolesti (NKT) - ne nosi masku i ne drži fizičku distancu.


Vučić: Samo Srpska lista okuplja autentične predstavnike srpskog naroda na KiM - Radio Kontakt Plus\nVučić: Samo Srpska lista okuplja autentične predstavnike srpskog naroda na KiM\n15:58, 15.09.2021Izvor: FoNet, N1\nPredsednik Srbije Aleksandar Vučić podržao je Srpsku listu i njene kandidate za gradonačelnike na predstojećim lokalnim izborima na Kosovu i istakao da samo ona okuplja autentične predstavnike srpskog naroda na KiM.\nVučić je, kako se navodi u saopštenju njegovog kabineta, sa članovima Srpske liste i kandidatima za gradonačelnike razgovarao o političko-bezbednosnoj situaciji, ekonomskom položaju srpskog naroda na KiM, kao i o kršenju Briselskog sporazuma od strane prištinskih vlasti, posebno kroz prizmu presude Ivanu Todosijeviću.\nČelnici Srpske liste su informisali Vučića o svim problemima u sprovođenju, ali i o kršenju sporazuma koji se tiču pitanja energetike i pravosuđa, te izrazili zabrinutost zbog najave Prištine o oduzimanju registarskih oznaka, kao i pretnji uvođenjem reciprociteta prema srpskom narodu.\nOni su zamolili Vučića za dodatnu finansijsku podršku srpskom narodu na KiM, kao i za nastavak projekata važnih za razvoj srpskih sredina, dodaje se u saopštenju.\nVučić je obećao da će razmotriti mogućnosti za dodatnu finansijsku pomoć i da će narednih dana tim povodom održati još jedan sastanak sa političkim i institucionalnim predstavnicima srpskog naroda sa KiM.\nTagovi: Srpska listaAleksandar VučićIzbori\nLajčak sa Srpskom listom o dijalogu u Briselu i presudi Todosijeviću\nRakić: Kandidati Srpske liste za gradonačelnike dobili punu podršku Vučića\nVučić sutra sa predstavnicima Srpske liste\nRakić i Simić sa Jenčom o situaciji na Kosovu\nGradonačelnici sa severa Kosova pozdravili bojkot srpskih sudija


Renomirana "Gazeta delo Sport" piše kako Real Madrid nije jedini koji je zagrizao za Srbina, već da su tu još Mančester junajted i PSŽ.\nNajpre se pojavila informacija da "kraljevski klub" želi da plati 70 miliona evra za Srbina, ali je "Gazeta" objavila novu.\nLacio je za veznog fudbalera tražio deset miliona više, odnosno 80.000.000 evra, a tu sumu je spreman da plati Junajted.\nInter i Juventus su takođe zainteresovani za Sergeja, ali je upitno da li bi u ovom trenutku ti klubovi toliki deo budžeta mogli da odvoje na jednog igrača iz njihovog prvenstva.\nOve sezone je reprezentativac Srbije postigao sedam pogodaka i napravio devet asistencija na 26 utakmica.\n"Crveni đavoli" u Sergeju Milinkoviću-Saviću vide pravu zamenu za Pola Pogbu koji je već dugo van forme.


Ogranak Kolubara - Lazarevac - Najteže u poslednja dva dana\nNajteže u poslednja dva dana\nVelike hladnoće i snežne padavine negativno su se odrazile na ostvarivanje planova proizvodnje u Rudarskom basenu „Kolubara”. Na površinskim kopovima za prvih sedam dana februara, od planiranih 620.374 iskopano je 429.488 tona lignita ili 69,23 odsto. Prema podacima Službe za koordinaciju proizvodnje, najveće količine uglja daju kopovi na Tamnavi („Tamnava-Zapadno polje i Polje „Veliki Crljeni”), 270.000 tona, što je 69 odsto od plana. Polje „B” sa iskopanih 65.000 tona lignita beleži najveći procenat ostvarenja plana od 76 odsto. Najviše problema u radu imali su ugljeni sistemi na Polju „D”. BTU sistem, zbog problema na radnom točku bagera „Glodara 7” nije radio u ponedeljak 6. februara, a BTS sistem je stao narednog dana sa punim trakama uglja i snega pa se pražnjenje traka dugih oko četiri kilometra radi već 24 sata. Očekuje se da će sistem krenuti danas. Ove teškoće su se odrazile na proizvodnju, tako da je kop Polje „D” u prvoj sedmici februara dao 96.000 tona lignita ili 65 odsto od planiranih količina.\nOdvoz uglja termoelektranama i dalje je veoma otežan. Prosečan dnevni odvoz za TE „Nikola Tesla” u naznačenom periodu bio je 37 vozova, što je oko 55.000 tona lignita. Poslednja dva dana išlo je samo 34 voza, tako da je sa deponija dnevno skidano oko 30.000 tona uglja, a troše se i velike količine mazuta za dizanje snage blokova. Popunjenost deponije „A” je 60, a „B”52 odsto od bilansnih količina. Za TE „Kolubara” Veliki Crljeni, u prvoj nedelji februara, u proseku je odvoženo šest vozova dnevno, ali u poslednja dva dana, zbog problema na „Glodaru 7” i u pogonima „Prerade”, išlo je samo tri voza dnevno ili 1.500 do 2.000 tona lignita. Na deponiji ima samo oko 44.000 tona uglja, što je oko 44 odsto od planiranih količina.\nNa površinskim kopovima Rudarskog basena „Kolubara” u prvoj sedmici februara otkopano je i odloženo 730.570 kubika otkrivke što predstavlja ostvarenje plana od 59 odsto. Rad svih BTO sistema je u ovim ledenim danima znatno otežan, a najviše problema imaju jalovinski sistemi na Polju „D”.


Za tri mjeseca za 24 odsto manje krivičnih djela -\nZa tri mjeseca za 24 odsto manje krivičnih djela\n"Ministarstvo unutrašnjih poslova /MUP/ Republike Srpske i Policijska uprava Bijeljina preduzeli su značajne aktivnosti s ciljem uspostavljanja efikasnog sistema u borbi protiv svih vidova kriminala", rekao je Ćosić na konferenciji za novinare.\nOn je naveo da je znatno smanjen broj krivičnih djela protiv imovine, te je za čak 61 odsto manje teških krađa, da za 35 odsto manje je krađa, dodavši da je zaplijenjeno više od 1.700 kilograma marihuane.\nĆosić je naveo da je za tri mjeseca prijavljeno 180 lica zbog izvršenja krivičnih djela od kojih šest žena.\nPrema njegovim riječima, otkrivena su i djela privrednog kriminaliteta kojima je izazvana materijalna šteta u iznosu višem od 1.700.000 KM.\nOn je novinarima saopštio da je novom sistematizacijom i reorganizacijom Centar javne bezbjednosti promijenio naziv u Policijska uprava Bijeljina.\n"Policijska uprava Bijeljina u svojoj operativnoj nadležnosti ima policijske stanice Bijeljina jedan i dva, Policijsku stanicu za bezbjednost saobraćaja Bijeljina, policijske stanice Janja, Lopare, Ugljevik, Jedinicu za podršku, te policijske stanice Pelagićevo i Šamac", rekao je Ćosić.\nNačelnik Policijske uprave Žarko Ćosić je podsjetio da su vlasnici oružja za ličnu bezbjednost, koji drže oružje na osnovu isteklog oružnog lista, obavezni da do 30. juna podnesu zahtjev za izdavanje novog oružnog lista, uz ispunjavanje opštih i posebnih uslova iz Zakona o izmjenama Zakona o oružju i municiji.\nIstovremeno, kaže Ćosić, svi koju su predali oružje nadležnim policijskim stanicama do 31. decembra 2016. godine, sada imaju mogućnost da zamijene oružni list i da na taj način ponovo dobiju predato oružje.


Karijera tužioca koji nije pokrenuo istragu protiv Lečića krenula uzlaznom putanjom | Luftika\nZamenik višeg javnog tužioca u Beogradu, Aleksandar Isailović, koji je pre nekoliko meseci doneo odluku da ne pokreće istragu protiv glumca Branislava Lečića, kog je koleginica Danijela Štajnfeld optužila za silovanje, značajno je napredovao u poslovnoj karijeri.\nIsailoviće je, kako saznaje portal Nova.rs, upućen na višu funkciju, i to u Tužilaštvo za organizovani kriminal gde bi trebalo da počne da radi od 1. marta.\nNakon što su okončani izbori šefova u oko tridesetak javnih tužilaštva u zemlji, usledila su i kadriranja među njihovim zamenicima. Dok su neki zaslužno unapređeni, drugi su mahom politički vozdignuti, a treći srozani.\nOčekivano, najviše preletanja rezervisano je za beogradska tužilaštva, a gotovo sva imena koja će biti unapređena poznata su javnosti iz postupanja u veoma „zanimljivim“ predmetima.\nMeđu „nagrađenim“ je i Aleksandar Isailović, zamenik iz Višeg javnog tužilaštva u Beogradu, koji će od marta zaseti u kabinet u Ustaničkoj ulici, gde je sedište Tužilaštva za organizovani kriminal.\nIsailović je često, gotovo neizostavno, zastupao optužnice u postupcima koje su pratile brojne kontroverze. Poslednji takav bio je onaj u slučaju Lečić-Štajnfled, koji je okončan njegovom odlukom da protiv glumca ne pokreće istragu za silovanje zbog nedostatka dokaza.\nOva odluka naišla je na oštru kritiku javnosti koja je osporila Isailoviću to što nije isrcepo sve mogućnosti za prikupljanje dokaza, što je na posletku potvrdila i glumica Danijerla Štajnfeld.\nIsailoviću je spočitano to što nije saslušao sve svedoke koje su zastupnici glumice predložili, već je ispitivao i uzimao u obzir izjave svedoka koji nisu mogli da imaju nesposredna saznanja o događaju, a pride su sami dolazili u policiju kako bi dali iskaz.\nSve to je pokrenulo lavinu negativnih komentara na račun glumca Branislava Lečića, ali i stvorilo utisak da uživa zaštitu vrha države, što je on pokušao da opovrgne javnim spontanim nastupima, ali avaj – u prorežimskim medijima.\nOstalima, na adresu su počele da pristižu serije sudskih tužbi, sve dok ga u medijsku ilegalu nije oterao impozantan broj predstavnika sveta kulture, kako iz Srbije tako i iz čitavog regiona, koji su javno zauzeli stranu Danijele Štajnfeld i bojkotovali svako njegovo javno pojavljivanje i angažovanje.\nPre slučaja Lečić, tužilac Isailović zastupao je optužnicu u slučaju „ubistva na šinama“, to jest likvidacije Vlastimira Miloševića u Ulici 27. marta, a za koje su najpre bili uhapšeni i osumnjičeni Veljko Belivuk i Marko Miljković. Tokom Isailovićeve istrage početni dokazi su počeli da se osipaju da bi na njenom kraju rezultirali optužnicom protiv dvojice uhapšenih za neuporedivo blaže krivično delo.\nNa kraju nije opstalo ni to, već su i Belivuk i Miljković oslobođeni krivice.\nInače, ovaj predmet našao se u žiži javnosti opet pre nekoliko meseci, kada je uhapšena bivša državna sekretarka MUP Dijana Hrkalović. Ona je optužena upravo zbog osipanja Isailovićevih dokaza iz tog predmeta, ali do danas niko nije objasnio zašto je za to moralo da prođe skoro punih pet godina.\nOvo nije bio jedini put da se Isailović nađe u kontaktu sa slučajem u kom se direktno ili indirektno pominje Belivuk.\nJedan od predmeta koje je takođe vodio u Višem tužilaštvu bio je slučaj ubistva Aleksandra Halabrina, a za čiju se likvidaciju upravo u javnosti vezuje klan Belivuk- Miljković. Leš Halabrina je pronađen u plitkom grobu u Sopotu pre dve godine, i to je zapravo jedino što njegovu smrt razlikuje od svih ostalih koji se pripisuju Belivuku.\nDo danas je ostalo nejasno zašto ovaj predmet nije deo postupka koji treba da otpočne pred Specijalnim sudom protiv Belivukove grupe, a majka ubijenog mladića Mara Halabrin više puta je zajedno sa svojim advokatom zamerila tužiocu Isailoviću način na koji je vodio istragu ubistva njenog sina.\nNa posletku, Isailović će na novu funkciju nesporno kročiti s ogromnim iskustvom u procesuiranju najtežih krivičnih dela, ali i dobrog poznavanja lika i dela Belivuk-MIljković i njihovih ranih radova.\nAko uzmemo u obzir da je do kraja istrage koju je protiv ovog klana vodilo Tužilaštvo za organizovani kriminal, bilo nedorečeno koji je konkretno tužilac zadužen ovim predmetom (jer je i optužnicu potpisao lično šef Mladen Nenadić), javnost verovatno neće biti iznenađena ako se upravo Isailović, po dolasku u TOK, pojavi u sudnici Specijalnog suda na predstojećem suđenju Belivuku.\noznakeAleksandar Isailović Branislav Lečić danijela štajnfeld izbori za republickog javnog tuzioca napredak u karijeri sudstvo i kriminal


SAD neće preuzeti vođenje dijaloga Beograda i Prištine - Studio B\nSAD neće preuzeti vođenje dijaloga Beograda i Prištine Tanjug\n15. 08. 2019. 11:12:51\nOn je za rekao da će dijalog nastaviti da vodi EU, ali da SAD želi da pronađe kompromisno rešenje za KiM i da to iskoriste za svoje predstojeće predsedničke izbore.\n„Oni podržavaju našu želju da se dođe do kompromisa. To je ogromna razlika imajući u vidu da prethodne administarcije nisu želele ni da razgovaraju o tome i koje su govorile da je to pitanje završeno“, naveo je on.\nDodaje da Srbija prvi put „ima organizovanu priču po tom pitanju“, da prijateljskim zemljama jasno stavlja do znanja „da nas pogađa pitanje Kosova“.\n„To je osam odsto od ukupnog broja članica UN. Predsednik Rusije Vladimir PUtin se čudio kako smo u tome uspeli. U Prištini stalno govore da lažemo o povlačenju priznanja, pa ako lažemo kako to ođednom postaje problem“, naveo je Dačić.\n„Kad se vrati na 87 onda možemo da razmislimo da prestanomo sa kampanjom povlačenja priznanja, a ne verujem da ćermo ni tada“, naveo je on.\n„Nije to neki novi ultimativni stav, oni to nama pokušavaju da nametnu već više meseci. Na predsednika Aleksandra Vučića se vrši pritisak da mi prestanemo sa kampanjom povlačenja priznanja, a Priština da suspenduju takse. Priština to ne želi, oni hoće da mi priznamo Kosovo“, kaže Dačić.\nKaže da će se konsultovati sa predsednikom države da li Srbija da učestvuje na narednom sastanku ministara spoljnih poslova zemalja članica EU i kandidata u Finskoj koji se održava na svakih šest meseci, jer je odlazeća visoka predstavnica Federika Mogerini promenila ceo koncept, te će na sastanku biti i „zemlje partneri“.


Završena izrada studije izvodljivosti srpskog dela Južnog toka - Gradjevinarstvo.rs\n16.09.2011. | B92\nRuski gasni holding Gazprom i srpsko JP Srbijagas završili su izradu studije izvodljivosti srpske deonice gasovoda Južni tok. "To će omogućiti da se u najskorije vreme pokrene procedura procene uticaja na životnu sredinu, uključivanje srpske deonice projekta u plan prostornog planiranja Republike Srbije i dodelu privilegovanog statusa, kao i dobijanje svih neophodnih dozvola", istaknuto je u saopštenju Gazproma.\nGeneralni direktor preduzeća Srbijagas Dušan Bajatović i predsednik Upravnog odbora Gazproma Aleksej Miler razmotrili su i tekuća pitanja rusko-srpske energetske saradnje, a "visoku ocenu dobila je realizacija projekta podzemnog skladišta gasa Banatski Dvor, kao i dinamika radova vezanih za gasovod Južni tok". Oni su istakli da se saradnja dve kompanije na realizaciji strateški važnih projekata razvija u punom skladu sa zacrtanim planom.\nGazprom i Srbijagas su 15. maja 2009. godine potpisali osnovni sporazum o saradnji na projektu Južni tok na teritoriji Srbije. U novembru iste godine registrovana je zajednička projektna kompanija South Stream Serbia AG u kojoj Gazprom učestvuje sa 51%, a Srbijagas sa 49%.\n(Vezana vest: O srpskoj deonici "Južnog toka" brine domaća firma)\nProjekat Južni tok, koji ima za cilj da poveća ponudu maršruta za isporuku prirodnog gasa evropskim potrošačima, predviđa izgradnju gasovoda po dnu Crnog mora u zemlje južne i centralne Evrope. Procenjuje se da će se kapaciteti postepeno povećavati, a projektovani su na 63 milijarde kubnih metara godišnje.\nPuštanje u rad prve linije gasovoda planirano je za kraj 2015. godine, a vrednost projekta procenjena je na oko 15,5 milijardi evra. Gazprom je najveći akcionar Južnog toka sa udelom od 50%, dok je udeo italijanske energetske korporacije Eni 20%, a francuska EdF i nemačka BASF će dobiti po 15%.


Egipatski orkestar svetlosti i nade u Kragujevcu - iKragujevac\nEgipatski orkestar svetlosti i nade u Kragujevcu\nponedeljak, 23 septembar 2019 12:15\nU okviru posete Srbiji, egipatski orkestar Al Nour Val Amal jedinstveni na svetu, nastupao je sinoć u Kragujevcu u holu Druge kragujevačke gimnazije. Orkestar čine slepe i slabovide umetnice koje na žičanim, duvačkim, limenim instrumentima i udaraljkama bez čitanja nota na Brajevom pismu ili zavisnosti od palice maestra, izvode zapadne klasične i orjentalne kompozije. Koncertu je prethodio prijem za ambasadora Arapske Republike Egipat u Srbiji Amr Alguvejlija, njegove saradnike i predstavnice Al Nour Val Amal orkestra upriličen u zgradi Gradske uprave.\nDugujemo zahvalnost na inicijativi koja je pokrenuta od strane diplomata egipatske ambasade kada je međunarodni kulturni dijalog u pitanju. Kragujevac je grad bogatog kulturno – istorijskog nasleđa. Danas je privredni, administrativni, obrazovni, zdravstveni, kulturni i sportski centar centralne Srbije. Važan deo međunarodne politike koju sprovodi lokalna samouprava zasniva se na saradnji i odnosima u oblasti kulture, rekao je Miljan Bjeletić, član Gradskog veća za kulturu i dodao da je koncert Al Nour Val Amal orkestra samo početak saradanje.\nOve godine navršava se 111 godina diplomatskih odnosa između Egipta i Srbije. Pored Beograda želimo da uspostavimo odnose i sa drugim gradovima a nakon mog osamnaestomesečnog boravka u Srbiji, želim da predstavim konkretne predloge za saradnju u oblasti privrede, kulture, zdravstva kao i međunardone saradnje, rekao je ambasador Egipta u Srbiji Amr Alguvejli. Koncertima Al Nour Val Amal orkestra koji nastupa širom sveta, želimo da pokažemo koliko smo postigli u unapređenju osoba sa invaliditetom i slabovidih osoba.\nKultura i tradicija predstavljaju dušu jednog naroda, rekla je na prijemu dr Gordana Damnjanović, članica Gradskog veća i predstavila neke od projekata i programa koje grad realizuje u cilju unapređenja položaja osoba sa invaliditetom ali da je uvek spreman za nove saradnje i razmene iskustava u oblasti zdravstva i socijalne zaštite.\nGovoreći o saradnji u oblasti privrede ambasador Alguvejli je i lično pozvao predstavnike grada da uzmu učešća na Biznis forumu koji će 1. oktobra okupiti predstavnike velikih egipatskih kompanija i privredne komore.\nGrad Kragujevac i Regionalna privredna komora prisustvovaće na biznis forumu, rekao je Radomir Erić, član Gradskog veća zadužen za privredu. S obzirom da Kragujevac ima investitore iz celog sveta ali ne i sa afričkog područja, Egipat kao najbliža afrička država bi mogla da postane partner u perspektivi. Erić je izrazio očekivanje da će se na biznis forumu uspostaviti i neki vid privredne saradnje.\nU oblasti međunarodne saradnje, Amabasador je podsetio na do sada ostvarene zbratimljene odnose između egipatskih i srpskih gradova i da industrijsko nasleđe grada Kragujevca zahteva takvog egipatskog ”blizanca”. Kragujevac je grad dobre infrastrukture i velikih mogućnosti za uspostavljanje novih saradnji, rekao je Aleksandar Štajn pomoćnik gradonačelnika za unutrašnju i međunarodnu saradnju i istakao da uvek stoji na raspolaganju za nove aktivnosti i projekte.\nPored koncerta Al Nour Val Amal orkestra, u planu za razvijanje odnosa u oblasti kulture ambasador je predložio održavanje Nedelje egipatskog filma i izložbu arhivskih dokumenata koja svedoči o diplomatskim odnosima dveju zemalja kao i umetničku izložbu nakita od doba faraona do savremenog Egipta.\nMuzikom orkestar svetlosti i nade pronosi divnu kulturu i istoriju najstarije civilizacije Egipta i piramida, a svetsku slavu ansambl slabovidih i slepih umetnica stekao je na brojnim turnejama po svetu na kojima su delili nadu i optimizam populaciji osoba sa invaliditetom.\nPrvi koncert održan je u Kairu 1971. godine a prvi međunarodni nastup izveden je 1988. godine u Beču. Posle 30 godina orkestar nastavlja turneju na pet kontinenata, a Srbija je 32 zemlja koju su muzičarke posetile. Pored Kragujevca i Užica nastupiće u Beogradu i Novom Sadu.


KULTIM - književnost, poezija, stvaralaštvo, kultura » 2008» oktobar» 19\nNAGRADA FILMU “ČARLSTON ZA OGNJENKU” U POLJSKOJ\nVARŠAVA - Film režisera Uroša Stojanovića „Čarlston za Ognjenku” osvojio je sinoć nagradu na 24. Međunarodnom filmskom festivalu u Varšavi u specijalnoj takmičarskoj sekciji „Slobodni duh”. Ta sekcija, jedna od tri takmičarske na festivalu, promoviše novatorske, buntovničke i nezavisne filmove.\nU glavnoj takmičarskoj sekciji „Varšavski konkurs”, srpsku kinematografiju predstavljali su film „Ljubav i drugi zločini” Stefana Arsenijevića i „Četvrti čovek” režisera Dejana Zečevića. Varšavski gran pri u toj sekciji osvojila je rusko-nemačka drama „Dan u Jurijevu” režisera Kirila Serebrenjikova.\nU drugoj po rangu takmičarskoj sekciji debitantskih i drugih filmova, međunarodni žiri odlučio se za dansko ostvarenje „Idi s mirom Džamile” režisera Omara Šargavija, priču o verskim sukobima i netolerancije u velikim gradovima u Danskoj.\nVaršavski festival jedan je od dva u Poljskoj na kome nagrade dodeljuje udruženje filmskih kritčara FIPRESCI, a ona je ove godine pripala mađarskom režiseru Atili Gigoru za film „Istražitelj”. Ove godine na filmskom festivalu u Varšavi od 10. do 19. oktobra prikazano je više od 150 igranih i 80 dokumentarnih filmova. Filmovi su bili razvrstani u tri takmičarske sekcije i još dve van konkurencije - „Majstorski dodiri”, za nove filmove priznatih autora i „Otkrića” rezervisanu za autorske vizije savremenog sveta.\nFestival, koji je i ove godine pratilo veliko interesovanje Varšavljana, završava se sutra, dan nakon svečane dodele nagrada.\nKOGA POMAŽE FILMSKI CENTAR SRBIJE\nFilmski centar Srbije (FCS) objavio je rezultate dva konkursa - za finansiranje razvoja filmskog scenarija i za sufinansiranje manjinskih koprodukcija.\nNovac za koprodukcije sa stranim partnerima dobiće sedam producentskih kuća: Luks film za Metastaze Branka Šmita (3,6 miliona dinara), A+D film za Golu kožu Adisa Bakra (4,9), Art & Popcorn za Univerzalnu ljubav (3,9), Baš čelik za Kenjca Antonija Nujića (3,9), Salamander za 32 Saše Hajdukovića (2,7), Fabrika snova za Snovi se vraćaju kući Mladena Mitrovića (1,5) i Dakar za Velik je svet, a Spas je iza ćoška Stefana Komandareva (3,1 milion dinara).\nUpravni odbor FCS-a je to odlučio na osnovu predloga komisije čiji su članovi bili Želimir Žilnik, Sabolč Tolnai i Goran Radovanović.\nKomisija je navela da su u fokusu podržanih projekata „sudbine pojedinca u dramatičnom vremenu i okruženju u našem regionu, često uz odraze bliske, traumatične prošlosti”.\nNa konkurs za razvoj scenarija stiglo je 90 radova, a komisija u sastavu Milena Marković, Biljana Maksić i Bogdan Tirnanić odabrala je pet sinopsisa, čiji će autori dobiti po 325.000 dinara.\nTo su Vladislava Vojnović (Drugi krug), Srđan Anđelić i Miodrag Ćertić (VistaVision), Vuk Ršumović (Ničije dete), Danilo Bećković (Monte Zombie) i Saša Radojević (Želja).\nVORHOLOV RAD “LOBANJE” PRODAT ZA 5,6 MILIONA EVRA\nJedan rad umetnika pop-arta Endija Vorhola prodat je za više od pet miliona evra na aukciji kod Sotbija.\nRad “Lobanje”, nastao 1976, našao je kupca za 5,61 milion evra, što je ispod procena uoči prodaje, rekla je predsednica Sotbijevog ogranka za Evropu Čejen Vestfal. Prema njenim rečima, prodaja tog Vorholovog dela ipak ilustruje interesovanje kupaca za “radove visokog kvaliteta” uprkos svetskoj ekonomskoj krizi.\nSTO NAJMOĆNJIH U SVETU UMETNOSTI 2008.\nBritanski konceptualni umetnik Dejmijen Herst odnosno kompanija “Sajens”, koja stoji iza njegove produkcije, marketinga i publiciteta, na prvom su mestu liste sto najmoćnijih ličnosti i institucija u svetu umetnosti koju svake godine pravi magazin “Artrivju”. Herst je time, kako prenosi SEEcult.org, ponovio uspeh iz 2005. godine, dok je prošle godine, kada je najmoćnija ličnost bio francuski milijarder Fransoa Pino, vlasnik aukcijske kuće “Kristi”, bio na šestom mestu. U godini koja je počela novim aukcijskim rekordima, a završila globalnom finansijskom krizom, Herst je zasenio mnoge postavši prvi umetnik koji je ponudio svoja dela na prodaju direktno na aukciji (u septembru u “Sotbiju” u Londonu) i prikupio čak 111 miliona funti za dva dana.\nDa finansijska kriza utiče i na moć u svetu savremene umetnosti pokazuje slučaj UBS i “Dojče” banke, dugogodišnjih ključnih sponzora umetnosti, koji su sada ostali van liste, a prošle godine bili su na 62. i 63. mestu. Kao još jedan znak finansijski problematičnih vremena pokazuje se i pomeranje tržišta ka kvalitetu, pa je zapažen rast moći etabliranih umetnika. Tako se Lusijan Frojd prvi put našao ove godine na listi sto najmoćnijih na 66. mestu nakon što je postigao najvišu cenu datu na aukciji za rad nekog živog umetnika. Džasper Džouns, koji je veteran na listi, popeo se među prvih deset nakon velike retrospektive u muzeju umetnosti “Metropoliten” u Njujorku.\nNa drugom mestu, odmah iza Hersta, jeste galerista Lari Gagosijan, vlasnik istoimene američke galerije, koji je zadržao prošlogodišnju poziciju. Među najmoćnijih deset, i to na trećem mestu, našla se nedavno imenovana pomoćnica direktora Muzeja moderne umetnosti (MoMA) u Njujorku Keti Halbriš, koja je i najbolje pozicionirana žena među ukupno trideset i dve na listi na kojoj tradicionalno dominiraju muškarci. Na četvrtom mestu je direktor “Tejt Moderna” Nikolas Serota, koji je prošle godine bio treći, a na petom galerista Ivan Virt.\nMeđu onima koji su ostvarili velik pomak na listi je umetnik Takaši Murakami, koji postaje, slično Herstu, svojevrsni superbrend sam za sebe. On je sada na 28. mestu, a bio je gotovo pri dnu prošle godine. Sada prodaje sopstvene brendirane proizvode, putuje širom SAD i privlači rekordnu pažnju posetilaca galerija i muzeja. Na listi najmoćnijih na 63. mestu našao se i britanski tajanstveni strit umetnik Benksi, čiji su popularnost i pojavljivanje u umetničkom svetu sve veći, pa je prošlog leta galerija “Tejt” prvi put imala izložbu ulične umetnosti. Aktuelna umetnička i finansijska moć s novih tržišta dovela je do toga da se među debitantima na listi nađe i ruski milijarder, vlasnik fudbalskog kluba “Čelsi” i kolekcionar Roman Abramovič, koji je s Darijom Zukovom na 54. mestu.\nSedma godišnja lista sto najmoćnijih objavljena je u novembarskom broju časopisa “Artrivju”, koji je u prodaji od 16. oktobra. Lista je sačinjena u konsultaciji s globalnom mrežom urednika i pozvanih članova internacionalnog panela, među kojima je i profesor Greg Lin, dobitnik Zlatnog lava na ovogodišnjem Bijenalu arhitekture u Veneciji. Odlučivalo se na osnovu četiri kriterijuma: opšti uticaj u umetničkoj produkciji, internacionalna “težina”, relevantnost na tržistu umetnosti i doprinos svetu umetnosti u proteklih 12 meseci.\nPET GODINA OD ČKALJINE SMRTI\nU ponedeljak, 20. oktobra navršiće se pet godina od smrti Miodraga Petrovića Čkalje (1924-2003), legende srpskog glumišta i majstora komedije, koji je bio popularan i voljen širom nekadašnje Jugoslavije. Starije generacije pričaju da su ulice bivale prazne kada bi se prikazivale serije u kojima igra Čkalja, naročito one koje su u prvim godinama Televizije Beograd radili Radivoje - Lola Đukić i Novak Novak.\nU bogatom umetničkom opusu ostvario je oko 200 uloga u pozorištu, na radiju, televiziji i filmu. U svesti najšire publike ostao je upamćen prvenstveno po likovima iz humorističko-satiričnih TV serija tandema Đukić-Novak. Prva je bila još 1959. godine - “Servisna stanica”, u kojoj je igrao lik kuvara Jordana. Usledili su “Muzej voštanih figura”, “Sačulatac”, “Ljudi i papagaji”…\nNezaboravne uloge ostvario je i u serijama drugih autora - “Ljubav na seoski način”, “Kamiondžije”, “Vruć vetar”, “Bolji život”. Bio je oličenje i pojam smeha bez obzira na konkretnu rolu i dugo neprevaziđena zvezda malih ekrana, beleži Tanjug.\nIzvor: Građanski list/Tanjug


Stranačke aktivnosti\t Pon, 15.04.2019. 11:22\nPlatforma za progres svim pripadnicima Armije Republike BiH, porodicama šehida i palih boraca, ratnim vojnim invalidima, demobilisanim borcima, veteranima Armije Republike Bosne i Hercegovine, ali i svim Bosancima i Hercegovcima čestita 15. april, dan kada je 1992. godine osnovana Armija Republike Bosne i Hercegovine od jedinica Teritorijalne odbrane BiH i organizovanih dobrovoljaca kao odgovor na agresiju na međunarodno priznatu Republiku Bosnu i Hercegovinu.\nTo je bila jedina legalna i legitimna vojna formacija koja je branila državu i njen ustavni poredak. Armija Republike BiH je bila multietnička po svom karakteru i biću i njena pravedna borba će ostati upisana zlatnim slovima u historiji Bosne i Hercegovine.\nOvo je jedan od najznačajnih datuma u historiji Bosne i Hercegovine, jer osnivanjem Armije Republike Bosne i Hercegovine i konstantnom borbom njenih pripadnika, heroja koji su branili državu, danas slobodno živimo i u miru nastavljamo sa borbom protiv onih koji i dalje pokušavaju narušavati suverentitet i integritet jedine nam Bosne i Hercegovine.\nZbog svih onih koji su svoje živote dali za odbranu domovine, ali i zbog njihovih porodica i budućih naraštaja dužni smo čuvati od zaborava 15. april i istrajati u borbi protiv svih zala koja nam se u vremenu mira nameću.


Milić: Od nove vlasti u CG očekujem razumevanje prema SRB - Centar za evroatlantske studije - CEAS\n"Da citiram predsednika Vučića što smo sinoć čuli sa Bleda. Veoma je bitno da Srbija ne izađe iz procesa dijaloga sa potpunim osećajem poraženosti, zapostavljenosti i nepravde. Srbija ustvari traži vrlo male ustupke i ima vrlo jake argumente. Ne vidim zašto se Milo Ðukanović toliko bunio da Srbija ima svoju potrebu za korekcijom administrativne linije", rekla je Milić za Kosovo onlajn.\nOna je ocenila da bi najavljena koalicija prosrpskih partija i stranke koju vodi Albanac Dritan Abazović možda imala nešto fleksibilniji pristup kada je reč o odnosima Beograda i Prištine.\nMilić je rekla da će se videti da li će nova crnogorska vlada biti pametnija i manje uplašena kada je reč o bitnoj ideji Beograda kao što je "Mini šengen".\n" Mislim da bi nova koaliciona vlada mogla bolje da objasni građanima Crne Gore, pogotovo teško pogođenim posle kovida i loše turističke sezone, zašto je bitno ekonomsko povezivanje, da to nije velika srpska hegemonija, nego ''win-win'' situacija za sve", ocenila je Milić.\nOna je ukazala da je sada bitno da nova crnogorska vlada postavi neke prioritete i istakla da je vladavina zakona prva stvar, drugo je fleksibilnost prema beogradskim zahtevima i očekivanjima ili eventualno zajedničko kreativno rešenje, treće je "Mini šengen", a četvrto, takođe bitno, prema njenom mišljenju, je da ne bi bilo pametno dovoditi u pitanje članstvo Crne Gore u NATO na bilo koji način.\nMilić je dodala da se upravo članstvom u toj organizaciji, između ostalog, garantuje evropski put Crne Gore.\nOna je podsetila da je za Srbiju članstvo u EU strateški cilj i da bi samim tim trebalo da podrži i težnje Crne Gore ka evropskoj integraciji. Milić je ocenila da nova koalicija ne bi trebalo da bude kritična prema NATO i da treba da shvati koliki je značaj Kfora za Srbe na KiM i za samu Srbiju.\n"Svaki pokušaj revidiranja te odluke bi bio izuzetno pogrešan i štetan, apsurdno, ali štetan upravo na interese Srbije na Kosovu, koja pokušava da se u vrlo teškim uslovima izbori za kompromis koji bi Srbiju zadržao na evropskom putu", ocenila je Milić.\nOna je izrazila nadu da će, ko god da formira vladu, imati u vidu interese Srbije i Srba sa KiM. Milić smatra da bi pogoršanje odnosa ili bilo kakvog statusa Crne Gore sa NATO samo otežalo saradnju Srbije sa Kforom u ovom kritičnom periodu, kada je Kfor najpotrebniji i kada se vidi da, na primer, zaštita manastira Visoki Dečani, dalje ZSO, zavisi od dobre volje pojedinih lidera u Prištini, a ne od vladavine prava.\nKomentarišući dobar izborni rezultat stranke Dritona Abazovića, inače Albanca, koji je više puta napomenuo da je spreman na formiranje koalicije i sa prosrpskim strankama u Crnoj Gori, Milić je ocenila da predlog o ekspertskoj vladi ne treba tako lako odbaciti.\n"Po meni je vrlo bitno što su Abazović i njegova lista ostvarili dobre rezultate. Ne bi me iznenadilo da se usvoji predlog o ekspertskoj ili prelaznoj vladi, koji je upravo Abazović i izneo. Mislim da o tome treba dobro razmisliti", smatra Milić.\nOna je ocenila da Crnoj Gori nisu potrebne velike korekcije ni spoljne ni unutrašnje politike, ali da joj je potreban važan kolektivni faktor, koji, prema njenom mišljenu, predstavlja, između ostalog, i politika Dritona Abazovića.


Energyobserver - OBNOVLJIVI IZVORI ENERGIJE – DEKARBONIZACIJA I EKONOMSKI RAST RUKU POD RUKU\nPut ka dubljoj dekarbonizaciji i apsolutnoj ugljeničnoj neutralnosti čovečanstva zahteva investicije od 130 triliona američkih dolara, ali će koristi od tog ulaganja biti mnogostruke i ogromne. Kumulativni globalni bruto domaći proizvod mogao bi da skoči za 98 triliona američkih dolara do polovine veka u odnosu na uobičajeno poslovanje (eng. business as usual).\nUštede u zdravstvenim i ekološkim eksternalijama bile bi osam puta veće u poređenju sa troškovima, navode stručnjaci.\nEnergetska tranzicija bi takođe gotovo učetvorostručila broj zaposlenih u sektoru obnovljivih izvora energije na 42 miliona. Energetska efikasnost bi zahtevala 21 milion radnika, a fleksibilnost sistema dodatnih 15 miliona.\nGeneralni direktor ove agencije Frančesko La Kamera smatra da je trenutna zdravstvena kriza iznela na vidilo ranjivost trenutnog sistema. „Izveštaj agencije pokazuje načine za izgradnju održivijih, pravičnijih i otpornijih ekonomija kroz usklađivanje kratkoročnih napora za oporavak sa srednjeročnim i dugoročnim ciljevima Pariskog sporazuma i Agende Ujedinjenih nacija o održivom razvoju“, rekao je on.\nDodao je da vlade, podstičući razvoj obnovljivih izvora energije i imajući u vidu energetsku tranziciju kao integralni deo šireg plana „ozdravljenja“ privrede, mogu da ostvare različite društvene i ekonomske koristi.\nAutori godišnjeg izveštaja Međunarodne agencije za obnovljive izvore energije očekuju rast čiste energije u svih 10 proučavanih regiona sveta u narednih 30 godina. U energetskoj i društveno-ekonomskoj tranziciji, prema njihovim proračunima, prednjačiće jugoistočna Azija, Latinska Amerika, Evropska Unija i podsaharska Afrika u kojima će udeo obnovljivih izvora u energetskom miksu potencijalo iznositi između 70 i 80 odsto. Elektrifikacija sektora kao što su grejanje i transport će se isto povećati svugde, a posebno na istoku azijskog kontinenta, u većem delu Evrope, kao i u Severnoj Americi, gde će premašiti 50 odsto.\nUprkos tome što ovakav trend povlači sa sobom gubitke poslova vezanih za fosilna goriva, stanovnicima svih regiona biće na raspolaganju veći broj pozicija, što će dobrineti i porastu njihovog sveukupnog blagostanja. Broj poslova će, ipak, biti neravnomerno raspoređen po regionima.


DRRŽAVNA REPRESIJA!? Policija tukla građane u Vrbasu\nMeđu privredenima je i član Narodne stranke Ognjen Vujičić, suvlasnik “Kafea centar”, čiju baštu danas ruše. Narodna stranka je navela da su se privedeni protivili “bespravnom uklanjanju objekta koje opština Vrbas sprovodi bez valjane dokumentacije, a uz podršku više od 30 policajaca”.\n“Narodna stranka traži hitno oslobađanje svih privedenih i poziva režim da se urazumi i ne hapsi političke protivnike. Pravni tim Narodne stranke, sastavljen od najuglednijih advokata, nalazi se u Vrbasu i upotrebiće sva legalna sredstva da privedeni budu oslobodjeni”, navodi se u saopštenju.\nMinistar je ukazao da pripadnici policije, koji su svakodnevno u prvoj liniji odbrane naše zemlje od raznih vidova kriminala, ne smeju i neće biti žrtve bahatih pojedinaca koji zbog svoje političke ili društvene pripadnosti smatraju da im je sve dozvoljeno. “Pripadnici policije u Vrbasu postupali su u skladu sa zakonom i pružali asistenciju organima lokalne samouprave u izvršenju njihovih zadataka”, naveo je Stefanović.\nOglasila se i opština Vrbas, odakle je saopšteno da je zaposlenima JKP Komunalac Vrbas onemogućeno da uklone montažni objekat, da se opština obratila policijskoj stanici kako bi pružili asistenciju i omogućili izvršenje Rešenja o uklanjanju letnje bašte te da nije reči ni o kakvom političkom progonu već delovanju po zakonu protiv onih koji su uklanjanje pokušali da spreče.\nKako se navodi zakupnina nije plaćana 11 meseci, a u iznosu od 135.695,29 dinara duga, što je Pavlovića činilo najvećim dužnikom po ovom osnovu u opštini Vrbas, te su se stekli uslovi za raskid ugovora o zakupu. Dodaju i da je opomenu pred tužbu za plaćanje duga zakupac primio dana 11.07.2018. sa rokom da izmiri dugovanja, jer će se u suprotnom ista zakupodavac namiriti sudskim putem.


Vasin: Hajka na Gorana Ješića i njegovu porodicu | Autonomija\nVasin: Hajka na Gorana Ješića i njegovu porodicu\nŽivimo u sistemu vrednosti koji favorizuje kriminalce, a satanizuje uspešne i vredne ljude\nPredsednik Pokrajinskog odbora Demokratske stranke (DS) Miroslav Vasin oštro je danas kritikovao pojedine medije koji su objavili podatke sa privatnih računa funkcionera DS-a Gorana Ješića i ocenio da je u pitanju “hajka”.\n“Objavljivanje podataka sa privatnih računa, izmišljotine u cilju moralne degradacije ličnosti, ugrožavanje bezbednosti čitavih porodica, huškanje i posredni pozivi na linč i laganje bez ikakvih posledica danas su postali svakodnevnica u Srbiji”, naveo je Vasin u saopštenju za javnost.\nOn je ocenio da nema razlike između današnjeg sistema vrednosti u društvu i onog koji je važio devedesetih godina prošlog veka.\n“Goran Ješić se zamerio današnjim vlastodršcima jer je, savesno vršeći svoju dužnost, ukazao na opasnost od aflatoksina u mleku i takav gest bi svuda, osim u Srbiji, bio cenjen i poštovan. On se, isto tako, zamerio sadašnjim moćnicima jer je Inđiju, vodeći je u nekoliko mandata, pretvorio u opštinu sa najvećim brojem stranih investicija, koja po izgledu predstavlja evropsku oazu u Srbiji”, naveo je Vasin.\nOn je ocenio da su Ješić i njegova porodica izloženi progoni samo zato što je Ješić član Demokratske stranke i dodao da su “sličnoj satanizaciji” preko tabloidnih i režimskih medija izloženi i drugi članovi DS-a.\n“Živimo u sistemu vrednosti koji favorizuje kriminalce, a satanizuje uspešne i vredne ljude, koji zanemaruje antifašizam, u kome se ljudima presuđuje preko tabloida, u kome si ugledan samo ako si izazvao neku turbo aferu, u kome se izjednačavaju prave i lažne diploma”, rekao je Vasin.


Projekti - Gradimo mostove, a ne zidove... ::: Helsinski odbor za ljudska prava u Srbiji\nINFO ::: Projekti > Arhiva > Gradimo mostove, a ne zidove: Uloga univerziteta u izgradnji mira > Tekst\nGRADIMO MOSTOVE, A NE ZIDOVE:\nZavršen prvi kurs na fakultetu\nNovi Sad, 16. mart 2013.\nNa fakultetu za pravne i poslovne studije dr Lazar Vrkatic u Novom Sadu, 16. marta 2013. godine, prva grupa od 27 studenata uspešno je završila pohađanje kursa pod nazivom „Interkulturalno razumevanje, ljudska prava i pomirenje“. Studentima je po završetku kursa uručen sertifikat za pohađanje kursa i pisanja završnog rada.\nHelsinški odbor za ljudska prava u Srbiji organizovao je kurs u saradnji sa Fakultetom za pravne i poslovne studije dr Lazar Vrkatić, a uz podršku Norveškog Helsinškog Komiteta.\nPredavanja su se održavala svake subote u periodu od 4 meseca, a studenti su tokom trajanja kursa imali prilike da slušaju predavanja 22 predavača, na temu multikulturalizma, ljudskih prava i pomirenja u regionu. Predavači su bili profesori sa beogradskog, novosadskog i tuzlanskog univerziteta, predstavnici civilnog društva i predstavnici pokrajinske vlasti.\nStudenti su tokom perioda trajanja kursa, u decembru mesecu 2012 godine, imali priliku da u okviru programa studenske razmene posete i Novi Pazar, gde je bilo organizovano zajedničko predavanje i druženje za studente iz Tuzle, Novog Pazara i Novog Sada.


Rešavanje problema silom — katastrofalno za region - Sputnjik Srbija\n09:36 26.04.2017 (osveženo 13:27 26.04.2017) Preuzmite kraći link\nVojno rešenje problema Severne Koreje predstvaljalo bi katastrofu za region, izjavio je šef ruske diplomatije Sergej Lavrov na Moskovskoj konferenciji o bezbednosti.\n„Ozbiljnu zabrinutost izaziva degradacija sutuacije oko Korejskog poluostrva, povezana sa nastavkom realizacije raketno-nuklearnog programa Pjongjanga, ali takođe i sa nesrazmernim povećanjem, pod izgovorom severnokorejske pretnje, vojne aktivnosti SAD i njihovih saveznika u regionu. Krajnje destabilizirajući faktor ostaje forsiranje raspoređivanja na jugu poluostrva američkih kompleksa THAAD, sastavnog dela globalne protivraketne odbrane SAD“, izjavio je Lavrov.\nPrema njegovim rečima, Rusija „potvrđuje privrženost svim rezolucijama SB UN, ali da su, očigledno, vojne varijante koje počinju da se javno iznose, isprepletane katastrofalnim posledicama za Korejsko poluostrvo i čitavu severoistočnu Aziju“.\nKod Lavrova izaziva nedoumicu i nespremnost ili nesposobnost SAD i niz drugih država da ratifikuju dogovor o zabrani nuklearnih testiranja.\nLavrov smatra da u Kijevu prevladava partija rata.\n„Nastavlja se oružana provokacija na liniji razdvajanja, o čemu svedoče izveštaji Specijalne posmatračke misije OEBS-a. Protiv Donbasa uvedena je blokada, od koje štetu ne trpi samo region već i Ukrajina u celini“, rekao je on.


Inžinjerijski radovi u Bosanskoj Krupi\nPripadnici inžinjerijskog bataljona već 152 radna dana rade na izgradnji vodovodnog sistema u opštini Bosanska Krupa. Na radovima, koji su počeli 19. septembara 2011. godine, angažovano je osam vojnih lica i sedam inžinjerijskih mašina. Broj angažovanih lica povećavao se i do 15, u zavisnosti od obima radova.\nZamjenik komandanta Operativne komande za operacije, brigadni general Sakib Forić, posjetio je 19. jula 2012. godine inžinjerijsko radilište u općini Bosanska Krupa. Tom prilikom se sastao sa načelnikom općine Bosanska Krupa g. Arminom Halitovićem, koji je izrazio veliko zadovoljstvo dosadašnjim angažovanjem pripadnika inžinjerijskog bataljona na izgradnji vodovodne mreže.\nIskusni inžinjerci su do sada izradili oko 7 km iskopa kanala, što predstavlja oko 63% planiranih radova. Za realizovanu količinu radova utrošeno je oko 45.500 litara pogonskog goriva za inžinjerijske mašine. Prema dinamici izvođenja radova, a uz uslov povoljnih vremenskih prilika, svi radovi bi se trebali završiti u narednih 45 radnih dana.\nAngažovanje inžinjerijskih jedinica na izgradnji različitih građevinskih objekata predstavlja način realizacije veoma bitne misije Oružanih snaga BiH u pomoći civilnim strukturama u BiH. Kroz ovaj civilno-vojni projekat OS BiH, između ostalog, daju svoj doprinos održivom povratku u Bosanskoj Krupi, kao i razvoju sela i općine u cjelini.


„Vražogrnački točak“ - Istočne VESTI\nadminAug 07, 2019Kultura0\nEtno festival „Vražogrnački točak“, 37 po redu, biće održan u petak i subotu 09. i 10. avgusta 2019. godine. U okviru ovogodišnjeg „Točka“ posetioce očekuje bogat i raznovrstan program.\nTako je za petak 9. avgust od 17.00 časova najavljena Izložba slika i Izložba domaće radinosti, koje će biti otvorene sve vreme trajanja manifestacije. U okviru kulturno-umetničkog programa učestvovaće: KUD „Sloga“ iz Vražogrnca, GFA „Zo-Ra“ iz Zaječara, Folklorna sekcija Društva Roma Zaječar, KUD „Zoran Gajić“ iz Rgotine, ŠF „Kolo“ Doma Omladine iz Knjaževca i FD „Splet“ iz Novog Sada.\nU subotu 10. avgusta od 17.00 časova organizovaće se takmičenje u pripremi gulaša, a od 20.00 časova predstaviće se i: KUD „Ilinsko vrelo“ iz Ilina, KUD „Voja Čurić“ iz Kobišnice, KUD „Sloga“ iz Vražogrnca, KUD „Neresnica“ iz Neresnice, KUD „Božur“ iz Zvezdana, KUD „Graničar“ iz Halova, KUD „Jasenica“ iz Negotina, KUD „Rudna Glava“ Majdanpek i KUD „Rekovac“ iz Rekovca.\nPrethodni članakAfrička kuga svinja u zemljama u okruženju Sledeći članakIN MEMORIAM: Novinarka Vesna Anastasijević (1957-2019)\nZnanje je u modi: Timočki naučni tornado


Početak/Virus Korona/Vakcinisanje isključivo po zakazanim terminima\nVlada Republike Srbije saopštila je da će od danas, 26. januara na svim punktovima za vakcinaciju moći će da se vakcinišu isključivo građani koji su dobili poziv od elektronske uprave sa terminom vakcinacije.\nTermin za vakcinciju građani će dobiti nakon prijave na portalu eUprave ili pozivom kontakt centra. Nema nikakve potrebe, niti je u interesu javnog zdravlja da se stvaraju redovi i gužve građana koji nemaju zakazan termin, jer će svi građani dobiti vakcinu u skladu sa planom prioritizacije, navodi se u saopštenju Vlade.\n„Molimo građane da poštuju procedure prijave i same vakcinacije, jer je to najbolji način da svoju vakcinu dobiju svi, po utvrđenim prioritetima. Zbog toga Vlada Srbije još jednom poziva sve građane da dolaze na vakcinaciju isključivo u terminu kada im je ona i zakazana“, piše u saopštenju Vlade.\n„Na kraju, podsećamo sve građane Republike Srbije da bez obzira na to što je vakcina stigla u našu zemlju i što smo trenutno među vodećim državama u svetu po broju vakcinisanih građana na milion stanovnika, epidemija nikako nije gotova. Bez obzira na to da li smo primili vakcinu ili ne, moramo nositi maske u zatvorenim prostorima, voditi računa o higijeni ruku, održavati međusobnu distancu kada god je to moguće i redovno provetravati prostorije“.\nOdgovornim ponašanjem, poštovanjem epidemioloških mera i poštovanjem termina vakcinacije najbrže ćemo doći do našeg zajednilkog cilja, a to je konačna pobeda nad korona virusom, navodi se u saopštenju Vlade Srbije.\nCOVID-19 Koronavirus vakcina Vlada Srbije


Waymovi samovozeći kamioni počinju isporuke u Atlanti – BiGportal.ba\nWaymovi samovozeći kamioni počinju isporuke u Atlanti\nKompanija Waymo širi svoje eksperimente koji se odnose na samovozeća vozila pa je saopštila da će njeni samovozeći kamioni početi da isporučuju teret za Googleove centre podataka u Atlanti.\nKamioni neće biti u potpunosti bez vozača, ali će se koristiti autopilot na javnim putevima. Waymo s udružio sa logističkim timom sestrinske kompanije Google da bi razvio tehnologiju i integrisao je u operacije prevoza u mreži fabrika, distribucijskih centara, luka i terminala. Atlanta je savršeno okruženje za ovaj tip testiranja, jer je ona jedan od najvećih logističkih centara.\nWaymo je počeo da testira autonomnu tehnologiju na kamionima klase 8 još prošle godine u Kaliforniji i Arizoni. U januaru je kompanija u Atlanti počela da koristi samovozeće automobile za mapiranje i testiranje na javnim putevima. Googleovi centri za podatke se nalaze u Atlanti od 2003. godine, tako da je nova faza testiranja kompanijinih kamiona logičan naredni korak.\nKamioni koriste iste senzore kao i automobili, ali i isti softver za autonomnu vožnju pomoću kojeg su se putnički automobili Arizonom kretali bez vozača. Waymo planira da uvede eksperimentalni samovozeći javni prevoz u Finiksu ove godine.\nWaymo sledi rivala, a to je Uber, koji je saopštio da njegovi samovozeći kamioni obavljaju dostave u Arizoni. Ti kamioni se kreću potpuno autonomno, a vozač preuzima kontrolu tokom poslednjih kilometara do destinacije.\nRecimo i da Waymo nije jedina kompanija koja koristi samovozeće kamione za prevoz tereta, jer je tu i kompanija Embark koja dostavlja frižidere imeđu Južne Kalifornije i Teksasa od kraja 2017. godine.


Srbija neće promeniti odnos prema Rusiji - 24.05.2015, Sputnik Srbija\nSrbija neće promeniti odnos prema Rusiji\nPremijer Aleksandar Vučić izjavio je večeras da Srbija neće uvesti sankcije Rusiji, a da mora da ima bolje odnose sa SAD, jer je ta država važna na evropskom... 24.05.2015, Sputnik Srbija\npolitika, vesti, srbija, tomislav nikolić, vojislav šešelj, edi rama, aleksandar vučić\n23:13 24.05.2015 (Osveženo: 16:19 05.10.2015)\n© Foto : TANJUG/ RADE PRELICAleksandar Vučić\n© Foto : TANJUG/ RADE PRELIC\nPremijer Aleksandar Vučić izjavio je večeras da Srbija neće uvesti sankcije Rusiji, a da mora da ima bolje odnose sa SAD, jer je ta država važna na evropskom putu i za očuvanje mira u regionu.\n„Nećemo joj uvesti sankcije. Moramo da imamo bolje odnose sa SAD, imamo prepreke, slučaj ’Bitići‘ u kom smo se veoma loše poneli. Važne su Sjedinjene Američke Države na evropskom putu Srbije, jer moramo da sačuvamo mir u regionu. Tone izveštaja imamo iz Makedonije, strane službe su od nas tražile podatke“, naveo je Vučić u intervjuu za B92.\nVučić: Ići ću u Rusiju, ali ne još\n21 Maj 2015, 14:09\nVučić je, međutim naglasio da Srbija svoju politiku ne menja za dan, te da se odnos prema Rusiji neće promeniti. Premijer je rekao i da očekuje dobar i težak razgovor sa nemačkom kancelarkom Angelom Merkel tokom njene posete Srbiji.\nImam poverenja u Nikolića\nVučić je rekao da ima puno poverenje u dobre namere predsednika Tomislava Nikolića u vezi sa platformom o Kosovu i Metohiji.\nVučić je ponovo rekao da je platforma predsednika ozbiljan tekst o kom će se razgovarati nakon njegovog povratka iz SAD, gde putuje početkom juna, i da će se, ukoliko bude postojala mogućnost da se nešto realistički primeni, sa tim izaći u javnost.\n„Želimo da razmotrimo platformu zajednički, da vidimo šta ćemo sa tim da radimo. U potpunosti razumem predsednikovu nameru. Moramo da pronađemo ne ono što će nekome da se dopadne, već ono što je najbolje za Srbiju“, rekao je Vučić.\nUpitan da li Nikolićevu platformu vidi kao prepreku na evropskom putu, Vučić je rekao da to ne vidi na taj način, jer je siguran da i Nikolić želi nastavak evropskog puta, iako, ocenio je, taj put nije popularan u Srbiji.\nOn je, govoreći o odnosu sa Nikolićem, rekao da nikad neće zaboraviti da je predsednik u teškim momentima za Vladu, kad su donošene najteže mere, bio uz nju.\nSa kojim dronom Vučić ide u Tiranu\n13 Maj 2015, 17:20\nOn je istakao da Vlada vodi spoljnu i unutrašnju politiku, ali da oko važnih pitanja postoji saglasnost.\n„Najbolje je da sačuvamo jedinstvo i zajednički izlazimo pred međunarodne institucije i organe“, rekao je Vučić.\nRama i ja znamo ko je pustio dron, to jeste bila provokacija\nVučić je rekao da je puštanje drona sa zastavom „Velike Albanije“ nad stadionom u Beogradu za vreme utakmice dveju reprezentacija bila nedvosmislena i organizovana politička provokacija, i da i on i premijer Albanije Edi Rama znaju ko je to učinio.\nVučić je to rekao odgovarajući na pitanja pred put u Albaniju, naznačivši da će to biti prva poseta premijera Srbije toj zemlji.\nNikolić platformom pokušava da kontroliše Vučića?\n19 Maj 2015, 18:34\nPremijer je ukazao da su Albanija i albanski narod u ekspanziji, i ekonomskoj i političkoj, i da moramo da vodimo računa o tome da imamo veoma dobre odnose i da nastojimo da u toj zemlji imamo što veći broj investitora, kao i trgovinski suficit.\nKako je rekao, zna da bi mnogi voleli kada bi izjavio da neće da ide u Albaniju i da bi reakcija bila „to, ako si im rekao“.\n„Ali, to ne bi bilo u interesu Srbije“, istakao je, mada je svestan da mu ta odluka neće doneti političke poene.\nNa konstataciju novinara da je bilo i teških reči iz Tirane, ali i iz Beograda, uključujući izjavu predsednika Srbije Tomislava Nikolića da zemlje treba da se ujedine protiv „Velike Albanije“, Vučić je zapitao šta je loše u toj izjavi, koju, inače, lično nije pročitao.\n„To je lepo rečeno“, primetio je premijer.\nNije Srbija „Fedeks“, da isporuči Šešelja bez procedure\nVučić je izjavio da Srbija ne može lidera radikala Vojislava Šešelja da vrati u Haški tribunal, a da se prethodno ne ispoštuju sve procedure.\n„Nije Srbija ’Fedeks‘ ili ’De-Ha-El‘“, primetio je premijer.\nLjajić: Nerealno da se Šešelj nađe u Hagu do 26. maja\n24 Maj 2015, 22:27\nOn je rekao da Srbija još nije dobila zvaničan zahtev Haškog tribunala o vraćanju Šešelja u Hag i da će na taj zahtev odgovoriti čim on bude dostavljen.\nPremijer je naglasio da Srbija neće ugroziti svoju evropsku budućnost, da će produžiti saradnju s Hagom, ali je istakao da će nastaviti da štiti interese naših građana.\nOn je rekao da nema sumnje da su odluke o vraćanju Šešelja u Srbiju i zahtev za njegovim povratkom „krajnje nemoralne“, dodavši da u politici „na nemoralne odluke morate da razmislite kako da odgovorite“.\n„Orvel je rekao: ’Urliči sa vukovima da bi spasao svoju glavu‘. Ne nameravam da učestvujem u urlikanju čopora, koji misli da nemoralnim odlukama može da promeni svet“, rekao je Vučić.\nPrema njegovim rečima, Vlada Srbije odredila je Sašu Obradovića da u njeno ime vodi postupak po pitanju vraćanja Šešelja.\nOn je ukazao da je čudna ta žurba sa vraćanjem Šešelja, ako se ima u vidu da je on u Hagu proveo deset godina bez donete presude.\n„I kakva je sada to žurba, ako nije neka politička želja da se u Srbiji izazove politička destabilizacija“, primetio je Vučić.\nOn je podsetio da je Šešelj počeo da prima hemioterapiju, na 14 dana po tri dana, upitavši šta će se desiti ukoliko se vrati u Hag i tamo premine.\nMerkelova u Beogradu: Kosovo u UN, Srpska u unitarnoj BiH?\n21 Maj 2015, 18:34\n„Onda će Vlada Srbije da bude ubica, ja ili neko drugi. Dajte da vidimo sve to, kakvo mu je zdravstveno stanje, šta im je namera, šta zakoni kažu. Nećemo ugroziti ni evropski put Srbije, niti poštovanje međunarodnog javnog prava, ali ovde postoji bezbroj procedura o kojima moramo da razgovaramo u Hagu“, zaključio je Vučić.\nVanredni izbori sada nisu realni\nVučić je izjavio da ne bi u potpunosti isključio mogućnost vanrednih parlametnarnih izbora, ali da misli da u ovom trenutku nisu realni.\nVučić je rekao i da će biti promena u Vladi, ali i da će se na rekonstrukciju odlučiti kada bude bio dobar trenutak i kada to ne bi ni na koji način narušilo stabilnost sistema.\nPremijer je dodao da je dobro da uvek postoji priča o vanrednim parlamentarnim izborima, jer podstiče političke takmace da rade najbolje što mogu i da budu spremni u svakom trenutku.\nOn nije hteo da kaže čijim radom u vladi nije zadovoljan, a na konstataciju da priča o rekonstrukciji možda loše utiče na pojedine ministre, primetio je da ko ne može da radi pod pritiskom ne treba da se prihvata odgovornih funkcija.\nUpitan koliko su sad realni izbori, Vučić je objasnio da to zavisi od građana i stanja u društvu, a da je važno da postoji podrška za reformski kurs.\n„Ako vidite da takva vrsta podrške ne postoji, onda je fer da izađete pred građane i da vidite imate li podršku za to. Ako su građani siti teških rezova posle samo godinu dana, ako su nezadovoljni i hoće da se vratimo u blato podrške propadajućim firmama i razaranja i loših privatizacija, sa tim nemam problem“, rekao je Vučić.\nO poseti Srebrenici će se razgovarati\nVučić je izjavio da još nije doneta odluka o poseti Srebrenici, da će to biti tema razgovora na državnom nivou, ali da smatra da svakako treba učiniti nešto što nije samo slikanje i gluma.\n„O tome ćemo da razgovaramo i da vidimo šta je to što može da bude relaksacija, a šta može da pravi dodatne probleme, da vidimo šta je to što nije samo slikanje i gluma“, rekao je Vučić upitan da li planira da ode u Srebrenicu.\nVučić je dodao da znamo šta se desilo u Srebrenici, da to nikad nećemo skrivati, kao i da je Srbija one koji su učestvovali u izvršenju zločina uhapsila.\n„Ali, ako tamo bude trebalo da očekujemo izjave pojedinih zvaničnika koji misle da vređaju Srbe i Srbiju… Da vidimo kako je sve zamišljeno, pa ćemo o tome konačnu odluku naknadno da donosimo“, rekao je Vučić.\nVučić je istakao da je Srbija ćutala na brojne uvrede iz Hrvatske, kao i da je bez ijedne teške reči otišao u Zagreb na inauguraciju hrvatske predsednice Kolinde Grabar Kitarović.\nPremijer je dodao da će Srbija nastaviti da se trudi da ima što bolje odnose sa Hrvatskom.


Bus plus dopune za jun 2021. - Dan u Beogradu\nNaslovna » BG servis » Bus plus dopune za jun 2021.\nBus plus dopune za jun 2021.\nAh Neša 25. maj 2021. BG servis Postavite komentar\nOd utorka, 25. maja 2021, sistem Bus plus je omogućio dopunu personalizovanih „bus plus“ kartica za jun 2021. godine širom Beograda ili online.\nNezaposleni će moći da produže svoje personalizovane „bus plus“ kartice na svim prodajnim mestima. Pored kartice, potrebna je i lična karta i potvrda od NSZ-a ne starija od mesec dana. Kartice će važiti šest meseci.\nRK Beograd – Masarikova 5 – radnim danima od 9.00 do 20.00, subotom od 9.00 do 14.00.\nTempo – Bačvanska 21 – radnim danima od 9.00 do 21.00, subotom od 9.00 do 15.00,\nTempo – Auto-put za Zagreb 35 – radnim danima od 9.00 do 21.00, subotom od 9.00 do 15.00,\nPrethodni Bez struje i bez vode u Beogradu, 25. maj 2021.\nSledeći Akcija suzbijanja krpelja na javnim površinama (25. maj 2021)


Unesko traži od Poljske da prekine seču poslednje evropske prašume - Impuls\nUnesko traži od Poljske da prekine seču poslednje evropske prašume\nObjavljeno: Subota, 08 Juli 2017 13:00\nKomitet svetske baštine Uneska zatražio je na zasedanju u Krakovu da Poljska odmah obustavi seču drveta u poslednjem velikom ostatku nekadašnjih evropskih prašuma, Bjalovježi, na granici s Belorusijom. Ekolozi i mnogi Poljaci plaše se da od poslednje evropske prašume neće ostati ništa za nove generacije ako ruka čoveka počne da je uređuje.\nPoljske vlasti pravdaju masovnu seču drveća invazijom osmozubnog smrčinog potkornjaka i računale su da će kao domaćin sastanka moći da ubede Unesko da dozvoli makar da "uslovno" seku drveće i da ta organizacija odustane od pretnje upisivanja Bjalovješke šume na listu ugrožene svetske baštine, ako poljske vlasti na prestanu sa intervencijama u prirodne procese u zaštićenoj prašumi.\nZbog seče prašume Poljska je u sporu i sa Evropskom komisijom, a pre desetak dana nekoliko hiljada Poljaka prošlo je Varšavom na poziv ekoloških organizacija u protestnom maršu sa porukama na transparentima: "Prašuma a ne daske", "Ne rušite evropskom bizonu kuću", "Kvo vadis ministre Šiško" i parafrazom prvih reči poljske himne "Još Prašuma nije umrla, dok mi živimo".\nEvropska komisija je krajem aprila uputila poljskim vlastima "poslednje upozorenje" ili će morati pred Sud pravde EU.\n"Ta oblast odlikuje se ogromnim biodiverzitetom. Potiče od prisustva odumrlog drveća i prirodnih procesa koji su tamo u toku. Bogatstvo te šume ne sme da se kontroliše preko seče drveća jer to ugrožava ekosistem. Jedan od bisera prirode sada uništava teška tehnika što nema nikakve veze sa aktivnom zaštitom", kazao je u raspravi Rafal Kovalčik iz Poljske akademije nauka, javlja poljska privatna televizija Polsat.\nPoljske vlasti dobile su na sastanku 5. jula podršku za seču šuma jedino od Kazahstana i Azerbejdžana, a Unesko je pristao na zahtev Kazahstana da za 10 meseci, do decembra 2018. godine, produži rok Poljskoj da predstavi novi izveštaj o stanju Bjalovješke šume.\nKao spektakularni poraz poljske vlade i pobedu prirode odluku Unesko dočekali su ekolozi čiji aktivisti u samoj Bjalovježi blokiraju svojim telima tešku tehniku a protestovali su i u Krakovu puštajući delegatima Uneska ispod prozora zvuk motornih testera.\n"Savršen dan za prašumu i sve nas. Unesko je stao na stranu prašume i želi da je štiti", postavila je ekološka organizacija Grinpis na svom profilu na Fejsbuku.\nGrinpisova aktivista Kšištof Cibor rekao je za agenciju AFP da ih glasanje u Unesku ohrabruje da nastave borbu.\n"Ipak, nemamo iluzija. To ne znači da će seča u Bjalovježi sutra prestati. Ali, jednog dana će se to desiti, nadam se što pre", rekaoje Cibor.\nUneskov komitet je saopštio da će poslati posmatračku misiju u Bjalovješku šumu a poljski ministar ekologije Jan Šiško pozvao je delegate Uneska da posete prašumu 8. jula.\nVeći deo poslednjeg velikog ostatka prašuma koje su davno prekrivale ogromne površine Evrope nalazi se na teritoriji Belorusije, 1.776 kilometara kvadratnih nacionalnog rezervata od čega je 876 kilometara kvadratnih pod zaštitom Uneska kao svetska baština.\nPoljski deo je osetno manji, oko 105 kilometara kvadratnih a ekolozi i mnogi Poljaci plaše se da ako ruka čoveka počne da uređuje tu poslednju prašumu od nje neće ostati ništa za nove generacije.\nIzvor: Beta, EurAtiv.rs\nPoljska ne želi da njena prašuma bude Uneskovo prirodno blago\nSeča Bjalovješke prašume se nastavlja navodno zbog bezbednosti građana\nŽalba Evropskoj komisiji zbog plana o seči šume u Poljskoj\nEEA: Većina stanovnika evropskih gradova udiše opasno zagađen zrak\nDanska će emitovati prvu zelenu obveznicu početkom 2022. godine\nČetvrtak, 09 Decembar 2021 11:51\nČetvrtak, 09 Decembar 2021 11:25\nČetvrtak, 09 Decembar 2021 11:10\nČetvrtak, 09 Decembar 2021 11:00\nVIDEO PODCAST: Istraživački novinari o borbi protiv korupcije\nČetvrtak, 09 Decembar 2021 10:47\nKoje je najprofitabilnije povrće za uzgoj tokom zime\nČetvrtak, 09 Decembar 2021 10:42\nUhapšen bjeloruski novinar Siarhei Satsuk\nČetvrtak, 09 Decembar 2021 10:32\nČetvrtak, 09 Decembar 2021 10:03\nČetvrtak, 09 Decembar 2021 09:37\n“Storidž 2”: Uhapšeni predati Tužilaštvu BiH, među njima i Dragan Gavrilović\nČetvrtak, 09 Decembar 2021 09:23\nDodik kapitulirao: Korupcija pokrivena lažnim srbovanjem\nČetvrtak, 09 Decembar 2021 09:12


MINISTAR MALI POSLE SASTANKA U PARIZU: Prva linija metroa 2028. godine FOTO\nMinistar finansija Siniša Mali saopštio je na Instagramu, nakon sastanka sa francuskim ministrom saobraćaja i energetiike Žan-Batistom Džebarijem u Parizu, da će se Beograđani prvom linijom metroa voziti 2028. godine.\nMali je na Instagramu objavio da je sa francuskim ministrom razgovarao o projektu izgradnje beogradskog metroa, u kome učestvuju francuske kompanije ”Alstom” i ”Ežis”.\n“Ponosni smo na ovaj projekat, koji će potpuno promeniti lice Beograda i Srbije! Prvi radovi na Makiškom polju počeće već krajem godine, a Beograđani će se prvom linijom voziti 2028. godine”, poručio je Mali i objavio fotografiju sa sastanka u Parizu s francuskim ministrom.\nSrpski ministar finansija objavio je na Instragramu i da je Francuska važan partner našoj zemlji, a pogotovo uzimajući u obzir da će francuske kompanije ”Alstom” i ”Ežis” raditi na projektu izgradnje metroa u Beogradu.\n← VAŽNO ZA NAŠE GRAĐANE: Austrija se zalaže za uvođenje novih pravila koja se tiču vakcinacije\nAMERIČKI MEDIJI HVALE VUČIĆA: Srbija NA PRVOM MESTU u Evropi po vakcinisanju! →\nBajden: SAD neće slati Ukrajini sisteme koji mogu da dosegnu Rusiju


Joksimović: Izveštaj EK ohrabruje - Politika - Dnevni list Danas\nPočetna » Politika » Joksimović: Izveštaj EK ohrabruje\n0Piše: FoNet 18. aprila 2018. 09.52 Izmenjeno: 11.37\nJoksimović je novinarima, uoči sastanka sa ambasadorima i predstavnicima država članica EU i predstavljanja izveštaja, da je taj dokument uravnotežen, dobar za Srbiju i da ni u jednoj oblasti nije konstatovano da je Srbija nazadovala.\nSmatramo da će izveštaj biti osnova da države članice na Međuvladinoj konferenciji, koja se očekuje krajem juna, otvore određen broj poglavlja sa Srbijom, ocenila je Joksimović i istakla da ne želi da licitira, ali da je do sada bila praksa da se otvaraju dva poglavlja.\nBiće elemenata za države članice za otvaranje više poglavlja, ponovila je ona i istakla da je to u ovom trenutku najopipljiviji način na koji građani vide da Srbija napreduje na evropskom putu.\nJoksimović je napomenula da ono što nije ušlo u izveštaj je da su ustavni amandmani, posle dva kruga rasprave, poslati Venecijanskoj komisiji, kao i da je 4. aprila usvojena tužilačka strategija za ratne zločine.\nPrema njenim rečima, izveštajem je ocenjeno da u slobodi medija i izražavanja nema napretka, iako je bilo određenih aktivnosti vezano za javne debate o određenim zakonskim i podzakonskim aktima.\nMi to shvatamo na najozbiljniji način i uzećemo u obzir sve što je u izveštaju napisano, rekla je Joksimović.\nJoksimović je dodala da je u izveštaju na korektan način predstavljena uloga Srbije u regionalnim odnosima, ali je ocenila da je zvanični Beograd bio iznenađen delom izveštaja koji govori o dijalogu sa Prištinom i u kojem se navodi da je postignut napredak u formiranju Zajednice srpskih opština.\nNapredak svakako nije postignut, najavljena je inicijativa i volja da se u naredna četiri meseca radi na statutu ZSO, rekla je ona.\nSrbiji niko ne treba da čini ustupke, niti medveđe usluge koje se drugima ponekad učine, ali treba da budu isti kriterijumi za sve, ocenila je Joksimović i dodala da Srbija nastavlja predano da sprovodi reforme kako bi postala članica EU.\nFabrici je naglasio da izveštaj Evropske komisije prepoznaje predanost Vlade Srbije evropskim integracijama i to je njegova glavna poruka.\nPrema njegovim rečima, izveštaj predstavlja presek stanja na terenu i „fotografiju sa mnogo piksela“ koliko je, da li je i gde Srbija napredovala, u kojom oblastima od oktobra 2016. godine kada je objavljen prošli izveštaj Komisije.\nOn je istakao da Srbija ima konstruktivnu ulogu u regionu, a dijalog sa Prištinom je ključni element.\nSrbija treba da učini svoj deo kako bi ispunila svoje obaveze iz dogovorenog, kako bi se postigla normalizacija odnosa kroz postizanje pravno obavezujućeg sporazuma, rekao je Fabrici.\nFabrici je rekao da je u delu izveštaja koji se bavi političkim kriterijumima navodi da je učinjen određeni napredak, ali da se moraju pojačati napori, dok se u delu o ekonomskim kriterijumima ocenjuje da je Srbija dobro napredovala.\nSrbija je ostvarila fiskalnu konsolidaciju, budžetski suficit, privredni rast je bio 1,9 odsto, ali su osnove za privredni rast narednih godina dobre. Raste izvoz, strane direktne investicije, određen napredak je postignut u poslovnom okruženju, rekao je Fabrici.\nOn je dodao da Srbija mora da učini napredak koji se tiče reforme javnog sektora, poreske administracije i državnih preduzeća.\nPodsećajući na Strategiju proširenja za Zapadni Balkan koja navodi indikativni datum za članstvo 2025. godinu, Fabrici je rekao da taj datum nije obećanje, već ohrabrenje i zato je važno da svi rade vredno, predano, zajedno kako bi se ostvario taj cilj.\nUnija je prvi trgovinski partner Srbije, prvi investitor i prvi donator, napomenuo je Fabrici i istakao da je Srbija za narednih šest godina dobila grant od 1,5 milijardi evra.\nFabrici je najavio da će visoka predstavnica EU Federika Mogerini u četvrtak posetiti Srbiju, gde će razgovarati sa predstavnicima Vlade Srbije i predsednikom Aleksandrom Vučićem.\nOn je najavio i da će krajem meseca Beograd posetiti predsednik Saveta EU Donald Tusk koji će sa Vučićem razgovarati o samitu EU-Zapadni Balkan, koji se održava u maju u Sofiji.\nEvropska komisija, izveštaj, Jadranka JoksimovićBeograd


Srbi južno od Ibra prihvataju realnost\nKosovska Mitrovica, most koji deli grad na srpski i albanski, Foto: Ricki Green.\nSrbi sa severa Kosova nisu spremni da sarađuju sa zvaničnom Prištinom, dok su oni južno od ibra spremnni da sarađuju ali ne i da priznaju nezavisnost Kosova, rezultati su istraživanja koje je organizovao Kosovski institut za istraživanje i razvoj politika (KIPRED). Istraživanje je pokazalo da su Srbi na Kosovu taoci jedne određene grupacije ljudi bliske prethodnoj Vladi, koju je vodio premijer Vojislav Koštunica.\nIstraživanje “Srbi posle nezavisnosti Kosova” je, prema rukovodiocu istraživanja Iliru Deda, imalo za cilj da se na iskren način sagledaju stavovi kosovskih Srba u odnosu na institucija Kosova, da se utiče da podela Kosova ne postane realna mogućnost i da se istovremeno kod albanske populacije otkloni frustracija zbog činjenice da se Vlada i druge institucije Kosova više okreću rešavanju problema ovdašnjih Srba. Istraživanje pokazuje da na Kosovu postoje tri političke kategorije Srba, kaže Deda.\n"Ima tri politčkih grupacija kosovskih Srba, a to su - jedna grupacija kosovskih Srba koji ne prihvataju ili bojkotuju institucije Kosova, i istovremeno se protive dosadašnjoj politici Beograda, bivšeg premijera Koštunice i ministra za Kosovo Samardžića. Tu je i politička grupacija kosovskih Srba koja učestvuje u institucijama, Samostalna liberalna stranka, koja se zalagala za unapređenje institucionalnih mehanizama za zaštitu interesa srpskog naroda južno od Ibra, i takođe grupa u kosovsko srpskoj zajednici koja je pod direktnom kontrolom vlasti u Beogradu i koja je ojačana izborima od 11. maja i stvaranjem Zajednice opština Kosova 28. juna".\nDeda ističe da Srbi ne prihvataju nezavisnost Kosova, ali prihvataju realnost.\n"Srbi ne prihvataju nezavisnost Kosova međutim oni prihvataju realnost i po našem istraživanju, Srbi južno od Ibra prihvataju da poštuju kosovske zakone".\nIstraživanje takođe pokazuje da Srbi južno od Ibra nemaju poverenja ni u institucije Kosova niti u zvanični Beograd i veoma su uplašeni, kaže Deda:\n"Srbi naročito južno od Ibra su veoma uplašeni. Nemaju poverenja ni prema politici Beograda ni u Vladu Kosova. Oni žive pod pretnjom podele i, kako se kaže spakovanim koferima, zato što ne mogu da vide sebe i svoju budućnost na Kosovu, a žele da žive ovde."\nSrbi, prema istraživanju, smatraju da institucije Kosova nisu iskrene.\n"Da nisu iskrene u njihovoj želi da pomognu kosovkim Srbima, to je glavna primedba. Osećaju se nebezbednim i zbog toga oni krive i Beograd".\nPrema istraživanju, prethodna Vlada Srbije je imala dva aršina u ponašanju.\n"Jedna je bila politika do ibra i druga je bila za one južno od Ibra. Ta politika je stvorila utisak kod kosovskih Srba da srpska Vlada želi podelu Kosova i da su zato najveći protivnici podele Kosova Srbi u naseljima južno od Ibra."\nIstraživanje je pokazalo da su Srbi na Kosovu taoci jedne određene grupacije ljudi bliske prethodnoj Vladi, koju je vodio premijer Koštunica. U istraživanju su predložene i konkretne mere i aktivnosti koje institucije Kosova ali i međunarodno prisustvo treva da preduzmu u odnosu na srpsku zajednicu.\n"Mi smo predložili sveobuhvatne konkretne mere investicije u infarstrukturi, poštovanje zakona o dvojezičnosti u komunikaciji sa građanima Srbima, ministrima iz srpske zajednice u Vladi, premeštaj centra kosovskih Srba na centralno Kosovo, pošto najveći deo kosovskih Srba živi južno od Ibra. Takođe ima dosta konkretnim i primeljivih preporuka. Takođe imamo preporuke i za donatore i za međunarodno civiolno prisustvo".\nPrva preporuka istraživanja je da se u opštinama sa srpskom većinom do sledećih izbora imenjuju međunarodni civlni administratori. Srbi smatraju da je sve što je do sada Vlada Kosova učinila bilo deklarativno. Poverenje se, prema Dedaju, stiče konkretnim radom.\n"To poverenje se stiče polako, prema ovim akcijama koje smo mi predložili Vladi Kosova, treba da se stvori međuvladina komisija, da se odvoje budžetska sredstva i da se od septembra ove godine krene sa primenom raznih projekata, a mi smo jasno naglasili da ne sme doći do medijske promocije svih ovih mogućih koraka koji se moraju preduzeti, zato što medijska promocija jača utisak kod kosovskih Srba da Vlada Kosova nije iskrena već samo deklarativna".


Skupština Kosova izabrala Kabašića i Miletić za članove Sudskog saveta\nPoslanici kosovske skupštine su na jučerašnjoj sednici izabrali su dva člana Sudskog saveta Kosova (SSK) iz redova srpske zajednice.\nizvor: RTK, RTK2\nNikola Kabašić izabran je za člana Sudskog saveta iz redova sudija iz srpske zajednice, dok je Andrijana Miletić izabrana za nesudijskog člana SSK-a.\nIzbor člana iz ostalih nevećinskih zajednica nije uspeo, te će konkurs za ovu poziciju biti ponovo raspisan.\nNa istoj sednici izabran je i jedan član Upravnog odbora RTK-a iz redova drugih nevećinskih zajednica.\nZa još jednog člana Upravnog odbora RTK-a, Birola Urcana, glasalo je 48 poslanika, dok je njegov protivkandidat Artin Šabani dobio 33 glasa.\nIzbor člana UO RTK obavljen je tajnim glasanjem, dok je šest glasova proglašeno nevažećim.\n22.05.2022 Otac Ilarion novi vladika SPC na Kosovu (1434)


Otvoren šalter Objedinjene naplate u Gornjoj Vrežini – IN info\nNa inicijativu Gradske opštine Pantelej i samih meštana u Gornjoj Vrežini, u saradnji sa JKP Objedinjena naplata, u ovom naselju otvoren je šalter za naplatu troškova komunalnih i drugih usluga koje objedinjuje ovo preduzeće. Time se skraćuje put i vreme, kroz direktno približavanje usluge plaćanja troškova, meštanima još jednog od većih seoskih naselja na opštinskom području, sa više od hiljadu stanovnika.\nŠalter Objedinjene naplate smešten je u objektu Doma kulture u Gornjoj Vrežini, u centru sela. Radiće prema prilagođenom rasporedu dežurstava za seosko područje, u određenim danima za to naselje a radno vreme biće vidno istaknuto u tom prostoru.\nOvim povodom, u neposrednom susretu s građanima, predsednica Nataša Stanković, zamenik predsednika Skupštine Opštine, Srđan Nešić i resorni većnici Zoran Ignjatović i Nemanja Rajković vodili su razgovor o drugim vitalnim pitanjima ove seoske sredine i ujedno obišli aktuelne radove na uređenju najprometnijih i prilaznih ulica centru sela.\nprethodnaGradonačelnica Niša i predsednik opštine Niška Banja obišli naselje Ženeva i selo Jelašnica\nsledećaDodeljena priznanja “Privrednik-preduzetnik godine za 2021. godinu”


Kompanija Algotech je osnovala odeljenje čija će osnovna delatnost biti pružanje konsultantskih usluga za optimizaciju korisničkog servisa.\nCilj projekata ovog tipa je povećanje efikasnosti korisničkog servisa. Kontakt centar mađarske kompanije za proizvodnju i distribuciju gasa – Égáz-Dégáz, je prvi sistem koji je optimizovala kompanija Algotech: po okončanju šestomesečnog projekta, efikasnost kontakt centra ove kompanije porasla je za 20 %.\n“Očigledno je da svaki korisnički servis može biti efikasniji. Jedino pitanje je da li se isplati investirati vreme, energiju i novac u njegovu optimizaciju. Ljudi na čelu kompanije bi morali da povedu računa o povećanju efikasnosti u trenutku kad osnovni rezultati padnu ispod proseka,” rekao je Adorján Bortnyák, generalni direktor kompanije Algotech.\nKompanija Algotech u oblasti konsaltinga ove godine planira realizaciju pet novih projekata, a počev od 2009, očekuje se mnogo više posla u domenu konsultantskih usluga, u regionu centralne i istočne Evrope, uglavnom iz Srbije i Poljske.\nAlgotech konsultant u domenu optimizacije korisničkih servisa was last modified: July 24th, 2008 by Redakcija\nU Kanadi rastu prihodi od online oglašavanja


Ovog meseca odlučivanje o Kosovu u Unesku\nMinistar spoljnih poslova Srbije Ivica Dačić izjavio je danas da je oktobar mesec u kojem počinje proces odlučivanja u Organizaciji UN za obrazovanje, nauku i kulturu (Unesko) o zahtevu za prijem Kosova.\nOdluka u Izvršnom savetu Unesko se donosi većinom glasova, podsetio je Dačić na metodologiju glasanja u okviru Uneska i na činjenicu da su od država na sednici Izvršnog saveta 32 zemlje priznale nezavisnost Kosova, a 26 nisu.\n“To znači da predstoji teška borba za zaštitu interesa Srbije”, rekao je Dačić novinarima u Beogradu.\nMinistar je ponovio da je stav Beograda da o tom pitanju ne treba da se razgovara pre nego što se o tome bude razgovaralo u Briselu i najavio da će se Srbija 12. oktobra, kada treba da počne sednica Izvršnog saveta Uneska, usprotiviti stavljanju ove tačke na dnevni red.\n“To je kao kad bi neko razmišljao o tome da Islamska država, koja uništava spomenike u svetu, postane deo Uneska”, rekao je Dačić.\nMinistar spoljnih poslova Srbije izrazio je očekivanje da će godišnji Izveštaj Evropske komisije o napretku Srbije u procesu pristupanja EU za 2015, a koji bi trebalo da bude objavljen 16. oktobra, biti pozitivan.